
Introducere 



Trăim într-o lume în care valorile spirituale sunt înlocuite de valori 
discutabile. După ce modele ne orientăm? 

Familia ţarului Nicolae al II-lea ne pune înaintea ochilor pilde de sfinţenie. 
Vom vedea că bogăţia lumească nu este un motiv pentru îndepărtarea de Dumnezeu. Vom 
înţelege că mai importante decât condiţiile în care trăim sunt criteriile după care ştim să 
ne raportăm la viaţă. 

Cine este ţarul Nicolae? Cine este prinţesa Anastasia? Desenele animate 
Disney i-au învăţat pe copii şi pe părinţii acestora că Anastasia a rămas în viaţă după 
uciderea familiei ei, şi că în cele din urmă a fost recunoscută drept urmaşă a Ţarului 
Nicolae al II-lea. De fapt, prinţesa Anastasia, părinţii şi fraţii ei au primit moarte 
mucenicească, şi au fost canonizaţi de Biserica Rusă pe data de 7 august 2000. 

Cartea de faţă este plină de amănunte biografice interesante. Dar, dacă un 
pasionat de istorie va afla aici doar informaţii care vor îmbogăţi colecţia lui de date şi 
fapte, un credincios va afla mult mai mult: va afla o cunună de sfinţi, noi mărturisitori, 
grabnic ajutători ai celor care îi cheamă în rugăciune. 

Sfântul Ţar mucenic NICOLAE al II-lea ROMANOV al Rusiei (1868-1918) 



Increştinarea poporului rus 



Poporul rus, încreştinat de sfânta împărăteasă Olga (f 989) şi de nepotul ei, 
sfântul cneaz Vladimir (980-1015) în anul 988, are o istorie zbuciumată. Până la 
încreştinare s-a închinat zeilor păgâni şi i-a trebuit mult timp să renunţe definitiv la 
aceştia. 

Sfântul Vladimir, cneazul Kievului (apărut ca stat în anul 882), se căsătoreşte 
cu Ana, sora împăratului Bizanţului, Vasile al III-lea şi astfel aduce din Crimeea, din 
cetatea bizantină Kerson, preoţi şi odoare bisericeşti ocupându-se personal de convertirea 
supuşilor. Dintr-un om violent, desfrânat, ambiţios şi arogant, în urma botezului el se 
schimbă radical devenind un model de virtute şi blândeţe, unind de atunci statul cu 
Biserica şi recunoscând oarecum primatul celui dintâi. 

Chiar dacă cnejii şi-au rezolvat ulterior problemele succesorale după tradiţia 
antică a omorului, poporul şi-a însuşit din ce în ce mai mult trăirea autentică creştină. 

Separarea sfinţilor de păcătoşi se făcea în termenii învăţăturii lui Iisus Hristos. 
Astfel, din popor, au apărut sfinţi care i-au întărit în credinţă, nelăsând poporul să uite de 
Dumnezeu în viaţa grea care o avea. 

Războaiele civile interne pentru supremaţie în stat, năvălirea hoardelor 
asiatice, atacurile cruciaţilor germani, dorinţa polonezilor catolici de a-şi mări teritoriile şi 
de a-şi impune religia lor, Bizanţul lacom după averi şi teritorii, slăbiciunile oamenilor 
dependenţi de alcool cu toate cele ce derivă de la consumul lui, cei aproape 300 de ani de 

dominaţie mongolă (1206-1480) sunt doar câteva din greutăţile prin care au trecut ruşii. 
Dar nu s-au lepădat de credinţa lor. 

In Kiev a luat naştere, în anul 1073, Lavra Peşterilor, iar în anul 1337, lângă 
Moscova, Lavra Sfintei Treimi întemeiată de Sfântul Serghie de Radonej (1319-1391), 
puternice centre religioase din care s-au răspândit părinţi şi duhovnici în întreaga Rusie. 
Mai târziu numărul mănăstirilor a crescut, ele având un rol important de alinare, întărire 
precum şi de mobilizare. 



Moscova - cea de-a treia Romă 



Căderea Bizanţului în anul 1453 (considerat a doua Romă) sub Mahomed al 
II-lea, transferă întreaga autoritate Moscovei, devenită cea de-a treia Romă, noul centru al 
creştinismului oriental. 

Ţarul (denumirea rusească pentru împărat este o derivaţie a cuvântului latinesc 
„Caesar") nu mai era împăratul Bizanţului ci rolul îi revenea suveranului ce domnea la 
Moscova - a cărui putere creştea. Ca o legitimare faptică a acestei succesiuni, în anul 
1472, împăratul Rusiei, Ivan al III-lea s-a căsătorit cu Sofia Paleolog, nepoata ultimului 
împărat al Bizanţului, Constantin Paleolog, pecetluind transferul puterii. 

Prima Romă - oraşul Roma, construit de păgânul Komulus, este sfinţit prin 

sângele şirului nesfârşit de mucenici şi muceniţe începând cu cei mai mari apostoli Petru 
şi Pavel în anii 64 şi 67 după Iisus Hristos. Apoi Sfântul Constantin cel Mare întemeiază 
un oraş nou, neîntinat de păgâni ci sfinţit de paşii sfântului apostol Andrei cel întâi chemat 
la apostolie, punându-i numele Constantinopol - „Oraşul lui Constantin". 

In anul 325, Sfinţii Părinţi ai primului Sinod de la Niceea au sfinţit nu numai 
bisericile, ci şi zidurile şi clădirile principale ale acestui oraş, care a rămas un important 
centru al creştinătăţii. In anul 1453, Constantinopolul a fost cucerit de Mahomed al II-lea, 
împărat fiind în vremea aceea tot un Constantin (Dragases). 

Imperiul creştin rămâne neclintit, dar centrul se mută în alt loc, noul loc 
numindu-se „a IlI-a Romă" şi ultima, deoarece a patra oară Biserica va fi nevoită să fugă 
în pustie (conform Apocalipsei, cap. 12, 6, 14). 

„Şi ia naştere învăţătura despre Sfânta Cetate călătoare care de trei ori în 
istorie şi-a schimbat locul. Numai de trei ori, căci totul se săvârşeşte în numele Tatălui şi 
al Fiului şi al Sfântului Duh. De aceea şi principalele reşedinţe istorice ale Bisericii Lui au 
fost vremelnice, dar nici peste măsură înmulţite ca să nu se distrugă sfânta mărturie a 
simbolicii numerelor" (Protoiereu A. Saltâkov). 

Denumirea Romei este legată cel mai strâns de mucenicia îndurată în numele 
lui Iisus Hristos. Roma, în primele ei veacuri de apostolat al ortodoxiei, a îndurat 
persecuţii groaznice din partea păgânilor. Constantinopolul ortodox grec a îndurat 
prigoanele din partea iconoclaştilor, cruciada din partea Romei catolice şi jugul greu din 
partea musulmanilor. 

Dinastia Romanovilor 



După ce Rusia (indiferent dacă scaunul împărătesc a fost la Moscova sau 
Sankt Petersburg) a intrat în drepturile celei de-a IlI-a Rome, asupra unicei şi marii 
împărăţii ortodoxe s-au năpustit prigoanele, lucrările tainice ale iadului împotriva Bisericii 
şi a monarhiei, culminând cu cea mai tragică zi pentru Rusia, aceea a abdicării de pe tron 
a ţarului mult-pătimitor Nicolae al II-lea Romanov. Iar măreaţa denumire a Rusiei - Roma 
- a ieşit la iveală nu prin strălucirea frumuseţii, ci prin slava suferinţei. 

întemeietorii neamului boieresc al Romanovilor au fost originari din ţinuturile 
prusace. Se numeau Andrei şi Teodor şi au sosit în Rusia în secolul al 14-lea. Stră- 
strănepoata lui Andrei, Anastasia, a devenit ţarină prin căsătoria cu ţarul Ivan cel 
Groaznic. 

Dinastia Romanovilor şi-a început domnia din anul 1613, după 15 ani de haos 
politic, de ţari falşi şi de descompunere a statului. Delegaţi reprezentând clerul, nobilimea, 
funcţionarii, orăşenii şi ţăranii, au ales ca ţar pe Mihail Romanov (1613-1645), un 
adolescent de 15 ani, al cărui tată era respectatul Mitropolit Filaret. Astfel, Biserica ajunge 
din nou în strânsă legătură cu statul. Casa Romanov avea şi calitatea de a fi nepătată de 
sânge, participarea ei la putere, episodică până atunci, nefiind marcată de vărsarea 
sângelui. 

Primilor ţari Romanov li se atribuie anexarea Ucrainei la Rusia în anul 1654. 
Vom reda cronologic succesiunea ţarilor şi ţarinelor Romanov până la sfârşitul dinastiei 
lor. 

După cum am amintit, primul ţar Romanov a fost Mihail Feodorov (1613- 
1645). Tatăl său, devenit Patriarhul Filaret, îl ajută între anii 1619-1633 la conducerea 
ţării. Ii urmează fiul său, Alexei cel Blând (1645-1676) în timpul căruia Ucraina este 
anexată Rusiei. 

Intre anii 1676-1682 domneşte ţarul Teodor al III-lea, fiul lui Alexei. Apoi, 
timp de 7 ani suverana ţării a fost ca regentă Sofia (1682-1689). Ea visa să abolească 
iobăgia, să populeze deşerturile şi să îi îmbogăţească pe săraci. Eşecul de a-i supune pe 
tătarii din Crimeea, prin pierderea unui efectiv numeros de armată, a pus capăt domniei ei. 

I-a urmat ţarul Petru cel Mare (1689-1725). El hotărăşte întemeierea Sankt 
Petersburgului şi mutarea capitalei din Moscova în oraşul său. Moscova, oraşul care trăia 
autentic viaţa rusului, era considerat oraş sfânt fiindcă adăpostise mulţimea de suverani 
sfinţi şi a asigurat apărarea creştinismului de năvălirea păgânilor. In timp ce Sankt 
Petersburgul, care şi prin nume arată că era o victorie a occidentului în Rusia, a fost 
proiectat şi construit de arhitecţi străini. Era lăsat în mâna străinilor care veniseră cu 
obiceiurile, vestimentaţia, cultura lor materială şi spirituală pe care, după dorinţa ţarului, 
le impuneau localnicilor. Creşterea numerică a populaţiei germane, în special, a dus la 
deschiderea lăcaşurilor de cult protestant. 

Pentru construcţia oraşului au fost aduşi peste 40.000 de bărbaţi. Situat pe loc 
mlăştinos, în anul 1705 întreg oraşul a fost sub ape. în 1721, populaţia se deplasa 
navigând prin oraş din cauza inundaţiilor. Dar ţarul nu a cedat. In anul 1724 se deschidea 
aici prima Academie de ştiinţe din Rusia la catedrele căreia a adus profesori din occident. 

Reformator pe toate planurile, obsedat de noţiunea de progres, s-a amestecat şi 
în sfera Bisericii. A refuzat postul alimentar, a încurajat căsătoriile între confesiuni 
diferite, prinţesele străine venite pentru mariaj în Rusia şi care până atunci erau obligate 
să se convertească la ortodoxie au fost absolvite de această obligaţie, a neglijat rânduielile 

Bisericii şi a culminat cu desfiinţarea, în anul 1721, a Patriarhatului (întemeiat din anul 
1589), înlocuindu-1 cu Sfântul Sinod a cărui autoritate în faţa statului era aproape nulă. 

El instituie serviciul militar obligatoriu şi modernizarea armatei, ajungând să 
aibă cea mai mare putere militară din Europa. A obligat tineretul să înveţe carte. El a 
înfiinţat pentru prima dată Poliţia Politică care avea autoritate nelimitată mai ales în ceea 
ce privea securitatea lui şi a statului. 

Apogeul reformelor a fost uciderea propriului său fiu Alexei (1690-1718) care 
întruchipa Rusia tradiţională, pe care tarul Petru cel Mare o ura. 

In anul 1712 s-a căsătorit cu Ecaterina, pe care o încoronează ca împărăteasă 
în anul 1724, deşi era a treia soţie. încoronarea ei a făcut astfel posibilă alegerea ei ca 
succesoare a tronului pe care a stat din anul 1725 până în anul 1727. înainte de a muri, 1-a 
desemnat ca succesor pe fiul lui Alexei, ţarul Petru al II-lea, care are o domnie scurtă 
(1727-1730), el murind la 15 ani din cauza variolei. 

Pe tron urcă Ana, fiica lui Ivan al V-lea, pentru o perioadă de 10 ani (1730- 

1740). 

In anul 1741, în urma unei lovituri de stat, începe domnia unei alte femei 
Romanov, Elisabeta I, fiica lui Petru cel Mare. In timpul domniei ei în Rusia, intră 
influenţa franceză care invadează Curtea, cultura şi obiceiurile. S-a opus aplicării 
pedepsei capitale cel puţin pe perioada domniei ei, care se încheie în anul 1761. 

Următorul ţar, Petru al III-lea, nepotul Elisabetei, nu are parte de tron decât 6 
luni, el murind „subit". A fost căsătorit de mătuşa lui, în anul 1745, cu prinţesa germană 
Sofia de Anhalt Zerbst care, trecând la ortodoxie, s-a numit Ecaterina. 

La moartea soţului şi ţarului ei (moarte de care se pare că nu era străină), cu 
sprijinul armatei, Ecaterina a Il-a a fost desemnată ţarină. Domnia ei va fi lungă, din anul 

1762 până în anul 1796. A avut la încoronare şi sprijinul Bisericii căreia îi jurase în faţa 
icoanei Maicii Domnului din Kazan că îi va proteja drepturile. A făcut pelerinaje la 
locurile sfinte ale Rusiei, având evlavie faţă de sfintele moaşte. Totuşi a reinstituit 
pedeapsa cu moartea. 

Pe 17 noiembrie 1796, a urcat pe tron fiul ei şi al ţarului Petru al III-lea, Pavel 
I, care avea respect pentru tradiţiile ruseşti. Urându-şi mama pentru că 1-a ţinut în umbră 
zeci de ani, el a schimbat toate hotărârile luate de aceasta, ceea ce i-a adus scăderea 
popularităţii. Biserica 1-a respins atunci când, devenind prieten apropiat al unui catolic 
rigid, al iezuiţilor dar şi al francmasonilor, a acceptat redeschiderea locaşurilor de cult 
catolice şi a permis iezuiţilor să se întoarcă în ţară. A murit asasinat, după cinci ani de 
regenţă, în anul 1801, deoarece nu a fost de acord să abdice, suferind de o tulburare 
psihică. 

Succesor a fost fiul său, ţarul Alexandru I (1801-1825), care toată viaţa a avut 
remuşcări pentru că şi-a dat avizul la uciderea tatălui său - chiar dacă din punct de vedere 
medical era semi-dement. El a murit bolnav de febră tifoidă departe de capitală, la 
Taganrog. Istoria ia în vedere şi posibilitatea ca el să fi preferat să dispară din viaţa 
politică, renunţând la statutul de ţar şi retrăgându-se în Siberia ca eremit sub numele de 
Feodor Kuzmici, care a murit în anul 1864. 

Ii urmează fratele mai mic, Nicolae I (1825-1855) care a fost întruchiparea 
perfectă a autocraţiei. Urând revoluţiile, el a creat Poliţia Politică (care mai fusese 
înfiinţată de ţarul Petru cel Mare, dar a fost desfiinţată de ţarul Petru al III-lea şi de ţarina 
Ecaterina a Il-a, între anii 1811-1819 existând un mic Minister al Poliţiei). 

El a impulsionat cercetarea istoriei, a rădăcinilor culturale, a identităţii 
naţionale, întorcând spatele influenţelor occidentale. S-a ocupat de educaţia ţărănimii, a 
oferit învăţământ gimnazial gratuit, a întins reţeaua de şcoli, a înmulţit universităţile. 

Dar, o dată „luminaţi", ţăranii nu se gândeau decât la revolte, la ieşirea de sub 
jugul iobăgiei. Ei au fost instigaţi de studenţi, intelectuali şi nobili, care la rândul lor erau 
manipulaţi perfid de cei care „trăgeau sforile" pentru căderea monarhiei şi implicit a 
Bisericii. Revoluţia din decembrie 1825 a fost reprimată, fară urmări pentru ţar. Dar ea îi 
va atrage atenţia asupra noii realităţi sociale ale ţării, asupra contradicţiilor dintre putere şi 
„intelighenţie" (nobilimea) care încerca să se organizeze în partide ca în occident. 

Astfel, Poliţia Secretă de Stat era destinată să prevină comploturile. Ea era 
prevăzută cu personal specializat, cu o mulţime de spioni şi provocatori. Cei care 
combăteau modul de guvernare sau instigau la limitarea autorităţii suveranului, erau 
condamnaţi la moarte. Acum a apărut gândirea teroristă şi organizaţia teroristă. Scopul era 
abolirea monarhiei şi a Bisericii Ortodoxe care o susţinea. Nicolae I a fost căsătorit cu 
prinţesa Charlotte a Prusiei - devenită Alexandra, după botez. Ei au avut 4 fete şi 3 băieţi. 

In anul 1857, a urcat pe tron Alexandru al II-lea, bunicul ţarului Nicolae. La 
vârsta de 18 ani, a fost trimis de părinţi pentru 6 luni să viziteze 30 de provincii ale Rusiei 
printre care şi Siberia pentru a cunoaşte viitorul său imperiu. Din această călătorie a cules 
multe informaţii folositoare în viitoarea lui guvernare. 

In anul 1841 s-a căsătorit cu prinţesa germană Măria von Hessa-Darmstadt 
devenită, după botezul ortodox, Măria Alexandrovna cu care va avea o căsnicie fericită, 
având împreună şase băieţi şi o fată. 

După moartea ţarinei Măria în 1860, s-a căsătorit cu Ecaterina Dolgorukaia, 
care i-a dăruit încă un băiat şi două fete. Dinastia avea acum, ca niciodată, o mulţime de 
urmaşi. Romanovii se înrudiseră între timp cu aproape toate Curţile europene. Membrii 
familiei deţineau funcţii importante în armată şi administraţie. 

In anul 1861, prin abolirea iobăgiei (47 milioane din 61 milioane total 
populaţie), facându-i pe toţi liberi şi egali cu ceilalţi locuitori ai imperiului, el şi-a câştigat 

titlul de „Ţar Eliberator". Această reformă era o problemă de mai multe generaţii. Ţarul 
spera ca o dată cu această hotărâre să dispară motivul revoltelor ţăranilor. Are loc acum 
industrializarea şi urbanizarea ţării. In anul 1864 a făcut noi reforme judiciare şi 
constituţionale pozitive. Dar cu toate reformele, în anul 1880 poliţia avea pe rol peste 
1.000 de cazuri de crime împotriva statului. 

In politica externă, ţarul a revendicat Insula Sahalin de la japonezi în schimbul 
Insulelor Kurile, a vândut Alaska şi Insulele Aleutine americanilor deoarece nu au reuşit 
să le populeze, a înaintat cu frontierele până în Persia şi Afganistan, în ziua de 14 aprilie 
1877 a declarat război Turciei pentru eliberarea „fraţilor" slavi din Balcani (Bosnia, 
Herţegovina, Serbia şi Muntenegru), război dus până la intrarea în Istanbul şi care a durat 
9 luni, şi a menţinut suveranitatea Rusiei asupra Poloniei moştenită de la tatăl său. In 
Polonia începuseră tulburări din pricina dorinţei de „independenţă naţională". 

După ce şapte atentate de asasinare a ţarului au eşuat, ultimul, în 1 martie 
1881, şi-a atins scopul. A fost îngropat în Catedrala sfinţilor apostoli Petru şi Pavel din 
Sankt Petersburg, alături de înaintaşii lui. 

întrucât primul copil Nicolae a murit răpus de tuberculoză în anul 1865, la 
doar 22 de ani, înaintea logodnei cu prinţesa Dagmar a Danemarcei, succesorul tronului 
este numit Alexandru al III-lea care i-a promis fratelui muribund că se va căsători cu 
logodnica lui. Devenită Măria Feodorovna, s-au căsătorit în octombrie 1866, făcând un 
pas pe care nu l-au regretat niciodată. Au dus o viaţă burgheză şi i-au acordat o atenţie 
deosebită fiului lor Nicolae. Au avut cinci copii: trei băieţi (Nicolae, Mihail şi Gheorghe) 
şi două fete (Olga şi Xenia). 

Ţarul Alexandru al III-lea avea ca stindard ortodoxia şi naţionalismul împins 
până la rusificarea tuturor teritoriilor imperiului său. A dus o politică de asimilare a celor 
ce nu erau ruşi: polonezii, letonii, estonii şi germanii. Evreii aveau drepturi restrânse - nu 
aveau voie să ocupe posturi în administraţie, să slujească în armată şi să deţină terenuri - 

ceea ce a dus la exodul lor din imperiu. 

Şi-a iubit familia şi şi-a condus ţara cu o mână de fier. A pus capăt trândăvelii 
şi vieţii uşoare a Romanovilor. Domnia lui a adus ţării pace (spunea el: „atâta timp cât 
trăiesc, nu va fi război în Europa") şi înviorare economică, dar prăpastia dintre suveran şi 
popor a devenit tot mai evidentă. Anarhiştii instigau masele, infiltrându-se printre ele. 

A murit pe neaşteptate în anul 1894 (în urma unei afecţiuni renale) 
îmbrăţişându-şi familia şi cu rugăciunea pe buze, la câteva minute după ce s-a spovedit şi 
împărtăşit. 

Asupra lui a existat un singur atentat serios în 1 martie 1887 care s-a soldat cu 
un eşec. Demn de reţinut este că unul din cei 5 terorişti condamnaţi a fost Alexandr 
Ulianov, fratele mai mare al lui Lenin. Peste 30 de ani, Lenin va duce la bun sfârşit 
proiectul de abolire a monarhiei care 1-a obsedat pe fratele lui, Alexandr. 

Penultimul şi cel mai important a fost ţarul Nicolae al II-lea, fiul preferat şi 
pregătit pentru preluarea tronului Rusiei de către ţarul Alexandru al III-lea. 

Ultimul ţar al Rusiei, Nicolae al II-lea, împreună cu întreaga familie şi toţi 
moştenitorii Romanov, au fost ucişi de bolşevici. Portretul lăuntric spiritual şi moral al 
acestui ţar a fost atât de minunat încât bolşevicii oricât au căutat, aveau un singur lucru de 
reproşat: evlavia lui. 

Tarul Nicolae al II-lea Romanov 

9 




Am considerat important şi mai ales de folos să cunoaştem viaţa acestui ultim 
ţar al ruşilor, viaţă care poate şi trebuie să fie un exemplu pentru toţi creştinii. Deşi 
poporul credincios îl pomenea în rugăciuni din perioada imediată uciderii lui, iar din anul 

2000 a fost canonizat, viaţa ţarului şi a familiei sale nu este cunoscută poporului român. 
Nădăjduiesc ca prin această carte să trezesc interesul şi evlavia cititorilor faţă de cel care a 
condus un imperiu fară pic de mândrie şi fară să-şi uite datoria de creştin drept-măritor 
până la jertfa supremă. 

Ţarul Nicolae al II-lea Alexandrovici Romanov s-a născut la Ţarskoe Selo, 
lângă Sankt Petersburg, pe data de 6 mai 1868. In această zi se prăznuieşte Sfântul şi 
Dreptul Iov cel mult pătimitor, iar răbdarea şi pătimirile Sfântului Iov i-au fost mereu 
prezente în minte sfântului ţar spre întărire. El spunea: „M-am născut în ziua de prăznuire 
a Sfântului Iov, mult pătimitorul şi sunt sortit să sufăr". Numele 1-a primit în cinstea 
sfântului ierarh şi făcător de minuni Nicolae pentru ca acesta să-i protejeze viaţa şi 
domnia. 

La 14 ani a primit de la mama sa un jurnal de amintiri ca apoi pe o perioadă de 
36 de ani, până la moartea lui, să ajungă la 50 de caiete pline şi ultimul neterminat. Prin 
intermediul acestor jurnale, care s-au păstrat până astăzi, vom putea cunoaşte caracterul, 
viaţa şi lupta sfântului ţar. 

Copilăria şi-a petrecut-o cu familia în Gatcino, un castel măreţ în care 
numeroasa familie ocupa fostele încăperi destinate slugilor. De când fusese asasinat 
bunicul lui Nicolae II (ţarul Alexandru al II-lea), tatăl său (ţarul Alexandru al III-lea) şi-a 
mutat familia în afara Sankt Petersburgului pentru a fi mai protejată, locul izolat pe care 
se găsea castelul putând fi asemănat cu o închisoare. Vara se duceau în Crimeea la palatul 
lor din Yalta de pe malul Mării Negre. 

Orice gest de independenţă a copilului Nicolae a fost îmblânzit de voinţa de 
fier a tatălui, astfel că va avea un caracter blând, domol, oarecum introvertit, retras şi 
timid. Educatorul lui îl compătimea văzându-i blândeţea excesivă. Era incompatibilă cu 
statutul de ţar care cerea un caracter ferm, hotărât. Tatăl său 1-a ţinut departe de 
problemele conducerii statului, greşeală care ulterior i-a adus multe greutăţi ţarului 

Nicolae, ajungând ţar pe neaşteptate şi nefiind pregătit pentru o sarcină atât de mare. 

La 20 de ani se simţea bătrân. îşi făcuse stagiul militar în Garda Imperială din 
Sankt Petersburg, loc unde a văzut destrăbălarea în toate formele ei, de la beţie, desfrâu şi 
până la homosexualitate. A ieşit din acest mediu, cu darul lui Dumnezeu, neprihănit, 
aşteptând iubirea cea mare, dragostea ideală. 

A cunoscut-o pe viitoarea lui ţarină, Alix, când avea 16 ani, iar ea 12 ani, la 
nunta surorii ei, Ella, în anul 1884. A plăcut-o din primul moment şi i-a dăruit atunci o 
broşă de diamante. A revăzut-o după alţi 5 ani, timp în care nu a uitat-o. 

Din anul 1889, a început aşteptarea în vederea căsătoriei. O iubea şi a 
împărtăşit acest lucru şi părinţilor lui. Spre decepţia lui, părinţii aveau în plan alianţa cu 
Franţa prin căsătoria cu fiica ducelui de Paris. După o discuţie aprinsă, Nicolae hotărăşte 
să nu mai insiste pentru căsătoria cu Alix, principesa de Hessen, dar se opune ferm 
căsătoriei impuse cu principesa franceză. 

După un timp, a apărut în viaţa lui o evreică care a dispărut chiar din Rusia de 
cum a auzit despre ea ţarul-tată. 

Nicolae a iubit-o pe Alix şi spera să se căsătorească cu ea, ştiind că şi ea îi 
împărtăşea sentimentele. Scria el în jurnal: „o iubesc de multă vreme... singura prăpastie 
dintre mine şi ea este problema religiei. In afară de aceasta alta nu mai există; sunt 
aproape convins că sentimentele noastre sunt reciproce. Totul este după voia Domnului; 
sperând la mila Lui, privesc în viitor cu calm şi supunere". 

Aştepta şi se ruga. Se ruga ca părinţii lui să nu se mai împotrivească, iar Alix 
să aibă puterea şi dorinţa de a îmbrăţişa ortodoxia. 

A fost trimis în călătorie prin Europa, dar s-a întors neschimbat. Tot în ideea 
de a o uita pe Alix îi este prezentată chiar de ţarul-tată, în luna martie 1890, o balerină 
cuminte, Matilda. Ea se dedică lui cu tot sufletul dar, spre decepţia tuturor, Nicolae se 

păstrează pentru Alix. 

In anul 1891 face o călătorie în Japonia, unde are loc un atentat nereuşit 
asupra lui. Este al doilea, primul a avut loc în 17 septembrie 1888 pe când călătorea cu 
trenul ţarist şi se soldase cu 20 de morţi şi 16 răniţi. Dar nu a părut speriat sau 
impresionat, a conştientizat că Dumnezeu veghează asupra lui şi se gândea că, probabil, 
are o misiune pentru el dacă nu a păţit nimic. 

Au trecut anii, el a curtat-o pe Matilda, balerina, şi din când în când deschidea 
în faţa ţarului discuţia despre el şi Alix spre disperarea acestuia. 

Anul 1894 a debutat trist, ţarul Alexandru al III-lea fiind foarte bolnav. 
Neavând de ales, şi-a dat acordul în vederea căsătoriei lui Nicolae cu Alix de Hessen. 
Logodna lor, atât de mult aşteptată de cei doi, este anunţată public în aprilie 1 894 la nunta 
fratelui lui Alix, Ernest, cu principesa Victoria de Saxe-Coburg. Aici au avut loc discuţii 
lungi în urma cărora cei doi şi-au recunoscut şi împărtăşit sentimentele vechi de ani de 
zile. 

Dar dacă nu ar fi existat o scrisoare adusă de la o principesă trecută la 
ortodoxie, discuţiile nu ar fi avut finalitatea aşteptată. Alix a acceptat greu trecerea la 
Biserica ortodoxă. O speria noutatea, iar ea era foarte bine ancorată în credinţa ei 
protestantă. 

Dacă cineva ar fi îndrumat-o sau i-ar fi descoperit tainele şi frumuseţea noii 
religii, ar fi scutit-o de acest coşmar. Când sora ei, Ella - devenită Elisabeta prin botez - i-a 
descris bucuria pe care o trăieşte prin ortodoxie, Alix a renunţat tară remuşcări. Şi-a pus 
nădejdea în Domnul Dumnezeu care o ajutase până atunci şi care i-a ascultat rugăciunile. 
Era 8 aprilie 1894. 

Nicolae a fost nespus de bucuros când i s-a dat vestea. Dumnezeu îi ascultase 
rugăciunile, aşteptarea n-a fost zadarnică. Pe 10 aprilie îi scria mamei sale fericit că: „nu 



Pagina 18 



ştiu cum să-I mulţumesc lui Dumnezeu pentru marea Sa milostivire". 

Principiul lui, potrivit căruia şi-a dirijat întreaga viaţă, era ca „în toate să te 
încredinţezi lui Dumnezeu". 

Despărţiţi după logodnă, întorşi, el în Rusia, ea în Anglia, îşi scriau zilnic. 
Sute de scrisori de dragoste şi dor. Corespondenţa a fost întreruptă de telegrama urgentă 
care o chema pe Alix în Crimeea la Palatul de vară al ţarilor, la începutul lui octombrie. 
Aici, în prezenţa părintelui Ioan din Kronştadt şi a părintelui Ioan Ianîşev (duhovnicul 
familiei), ţarul Alexandru al III-lea, înconjurat de familie şi-a dat sufletul în mâna 
Domnului. Era 20 octombrie 1894. Nicolae a stat la căpătâiul lui şi i-a ţinut capul. A notat 
în jurnalul său: „a fost moartea unui sfânt". Cu o oră în urmă, se spovedise şi se 
împărtăşise. 

Tristeţea a fost imensă: pierderea părintelui drag şi urcarea pe tronul Rusiei. 
De fapt acesta a fost preţul căsătoriei cu Alix. Nicolae a dorit să renunţe în favoarea 
fratelui său mai mic, Mihail, dar ţarul Alexandru al III-lea a ţinut la succesiunea la tron şi 
nu a acceptat abdicarea lui, dându-i voie să se căsătorească cu femeia iubită ca răsplată. 

Pe 21 octombrie a avut loc mirungerea Alixei de către părintele Ioan din 
Kronştadt. A primit numele Alexandra. 

Nunta a avut loc pe 14 noiembrie 1894, prea aproape de înmormântarea 
ţarului ca să fie veselă. In ţară s-a decretat doliu pentru un an de zile. Cununia religioasă a 
avut loc în Biserica mare a Palatului de iarnă din Sankt Petersburg după care au plecat la 
Catedrala Fecioarei din Kazan să se închine la icoana Maicii Domnului făcătoare de 
minuni. Apoi s-au retras la Palatul Anicikov unde se stabilise ţarina- văduvă. 

In ţară a fost aparent linişte. Cea care domnea era de fapt ţarina-văduvă, Măria 
Feodorovna. Ea conştientiza că orice decizie influenţată de oamenii răuvoitori de la Curte 

sau din familie chiar putea fi fatală pentru imperiu. Ea a stat lângă fiul ei Nicolae la 
începutul domniei ca principal consilier. 

Tristă urmare o aştepta pe ţarina- văduvă. îşi va vedea copiii şi nepoţii ucişi şi 
va asista la căderea imperiului întemeiat de soţul ei. Se va retrage la Copenhaga în 1919, 
unde va rămâne până la sfârşitul vieţii ei, în anul 1928. 

Locul unde au trăit, când erau în Sankt Petersburg, era palatul Ţarskoe Selo. 
Aici s-a născut pe 3 noiembrie 1895 prima fetiţă a cuplului ţarist: „zi memorabilă pe vecie 
pentru mine, pe parcursul căreia am suferit mult. Pe fiica trimisă de Dumnezeu în timpul 
rugăciunii, am numit-o Olga", scria Nicolae în jurnalul său, după numele celei întocmai 
cu apostolii şi încreştinătoarea ruşilor, împărăteasa Olga. Copila va creşte ca un exemplu 
de ascultare faţă de părinţi şi de dragoste faţă de bolnavi şi de oropsiţi. 

In anul 1914, a venit însoţită de familie la Constanţa în vederea unei posibile 
logodne cu Carol al României, dar nu i-a plăcut deloc tânărul şi nu putea concepe să-şi 
părăsească poporul. Părinţii nu au forţat-o şi nu au mai deschis subiectul vreodată. Este 
tardiv şi inutil să ne închipuim cum ar fi fost viaţa ei sau a românilor sub Carol însurat cu 
Olga. Lucrurile s-au petrecut după cum a îngăduit Dumnezeu. Instalarea bolşevicilor şi 
apoi a comunismului în ambele ţări a umplut cerul de sfinţi şi sfinte. 

încoronarea ca tar al Rusiei a lui Nicolae a avut loc în Catedrala Adormirii 
Maicii Domnului din Moscova (construită în anul 1479) la data de 14 mai 1896. A fost o 
zi mare, solemnă. El a citit crezul, şi-a pus mantia purpurie, a primit coroana din mâinile 
Mitropolitului Serghie şi şi-a pus-o pe cap, apoi a luat în mâini globul şi sceptrul, 
însemnele puterii. 

Mitropolitul i s-a adresat cu următoarele cuvinte: „Nu există sarcină mai mare 
şi mai grea pe pământ decât cea a autorităţii ţarului. Nu există răspundere mai 

împovărătoare decât cea a slujirii împărăteşti. Cu ajutorul acestei văzute ungeri, fie ca 
nevăzuta putere de sus să vă lumineze şi să vă orienteze activitatea de suveran spre 
bunăstarea şi fericirea credincioşilor voştri supuşi". 

A ridicat apoi coroana şi a atins capul ţarinei Alexandra care stătea 
îngenuncheată în faţa lui. Coroana a fost repusă pe capul lui. Pe capul ţarinei a fost pusă o 
coroană mică de briliante. Au ieşit în Pridvorul Roşu unde s-au închinat în faţa poporului 
de trei ori, în numele Sfintei Treimi. La încoronarea monarhului rus, au participat toate 
Casele Regale din Europa şi mult popor. 

Bucuria încoronării a fost umbrită de tragedia de pe câmpia Hodânsk unde 
poporul s-a strâns la ospăţul gratuit oferit de ţari. Aici, în noaptea de 17 mai, s-a produs o 
ambuscadă la împărţirea cadourilor în care au murit călcaţi în picioare sau au fost striviţi 
mii de oameni. La două ore după ce a aflat vestea, pe 1 8 mai, ţarul a plecat spre locul 
tragediei, tulburat şi trist. 

Au făcut slujbă de pomenire chiar acolo, deşi locul fusese curăţit. împreună cu 
ţarina au vizitat victimele la spital şi au acordat ajutoare familiilor victimelor. 

In rugăciunea către împăratul împăraţilor, ţarul Nicolae a cerut să fie înzestrat 
cu darurile Sfântului Duh care să îl îndrume în slujba la care fusese chemat. îşi aducea 
aminte de cuvintele tatălui său de pe patul de moarte: 

„Iţi las moştenire dragostea faţă de tot ce slujeşte bunăstarea, cinstea şi 
demnitatea Rusiei. Păzeşte autocraţia, amintindu-ţi în acelaşi timp că tu porţi 
responsabilitatea pentru soarta supuşilor tăi dinaintea Tronului Celui Atotputernic. 

Fie ca credinţa în Dumnezeu şi în sfinţenia îndatoririlor tale împărăteşti să 
reprezinte temelia vieţii tale... 

In politica externă păstrează independenţa. Aminteşte-ţi că Rusia nu are 
prieteni; toţi se tem de măreţia noastră. 

Evită războiul. 

In politica internă, primul şi cel mai important lucru este oblăduirea Bisericii, 
adesea ea a salvat Rusia în vremuri de restrişte. 

întăreşte familia, căci ea reprezintă temelia oricărui stat". 

După Sfânta Liturghie, ţarul Nicolae a fost uns cu Sfântul şi Marele Mir. Apoi 
a intrat în sfântul altar prin uşile împărăteşti şi s-a împărtăşit cu Sfintele taine la fel ca şi 
clericii. 

Ţarul ortodox, odată cu primirea tainei Mirungerii în timpul încoronării, 
devine o persoană sfinţită şi purtătoare a unui har aparte al Sfântului Duh. Acest har 
lucrează în el atâta timp cât împlineşte legea lui Dumnezeu . 

Ţarul Nicolae a fost conştient pe toată perioada domniei de misiunea 
duhovnicească pe care trebuie să o facă ca „uns al lui Dumnezeu". A fost atent mereu la 
greutăţile şi nevoile celor năpăstuiţi şi a luptat să curme suferinţele poporului său. Nu a 
respins niciodată vreo cerere de ajutor ajunsă la el. 

Nu a semnat niciodată vreo condamnare la moarte. 

La începutul secolului al 20-lea existau în Moscova 624 de biserici (din care 
în anul 1938 mai rămăseseră 26!) iar pe teritoriul Rusiei se slujea în 54.457 de biserici (în 
1941 sub 4.260), mănăstiri şi schituri deschise 1.948, 4 academii teologice şi 57 de 
seminarii. Slujeau 57.105 preoţi (în anul 1941 mai slujeau 5.165). 

Ţarul a fost întruchiparea castităţii şi capul unei familii ortodoxe exemplare, 
profund sensibil faţă de nevoile supuşilor. 

A luptat pentru menţinerea păcii în lume şi în ţară, pentru ca naţiunea să poată 

prospera. 

Oferea ajutoare masive din veniturile proprii. 

Era simplu, modest până la umil, virtuţi creştine rare la un împărat. Şi nu 
oricare împărat, ci împăratul Rusiei, un imperiu cu 130 milioane de locuitori. 

A dus o politică de modernizare a industriei dependentă de investiţiile străine. 

Imediat după înscăunare, a adoptat legea împotriva beţiei recunoscută în 
Europa ca „boala rusească", conştient fiind de toate răutăţile atrase de această patimă. 
Regulamentul poliţiei prevedea ca nimeni să nu vândă băuturi alcoolice mai aproape de 
90 de metri în jurul unei biserici. 

In anul 1906, a făcut o reformă agrară care a împroprietărit o jumătate de 
milion de ţărani. 

In anul 1913, Europa recunoştea, fascinată, ascensiunea extraordinară a 
Rusiei, conştientă că în acest ritm în câţiva ani Rusia va domina politic, economic şi 
financiar Europa. Speriaţi de acest avânt, forţele oculte şi-au intensificat lupta, urmărind 
abolirea monarhiei cu orice preţ şi a Bisericii, cei doi piloni de susţinere a vechii societăţi. 
Acest lucru era posibil doar prin revoluţie. 

încercaseră o dată, în anul 1905, dar, din cauza proastei organizări, tentativa se 
terminase cu un eşec. Dacă analizăm cauzele şi desfăşurarea revoluţiilor din statele 
conduse de monarhi (Anglia, Spania, Franţa) care au dus la căderea monarhiei, observăm 
că fiecare revoluţie a fost antireligioasă, ducând la schisme în cadrul Bisericii. Aşa se va 
întâmpla şi în Rusia prin revoluţia bolşevică care se pregătea din umbră prin bani, falsuri, 
abuzuri, instigaţie, minciună şi terorism. 

Biserica, cel de-al doilea pilon de bază, a avut dintotdeauna prestigiu şi 



Pagina 23 



credibilitate în faţa oamenilor. în acea perioadă era condusă de Sfântul Sinod, patriarhatul 
fiind abolit de ţarul Petru cel Mare în anul 1721. Ţarul avea dreptul de a participa la 
şedinţele Sfântului Sinod, având un cuvânt greu. A sprijinit mereu Biserica, fiind el însuşi 
un exemplu de trăitor adevărat al ortodoxiei. 

în anul 1905 a avut loc, în luna ianuarie, „duminica sângeroasă" când poporul, 
instigat prin minciuni şi calomnii, cu ajutorul unor muncitori cumpăraţi care s-au infiltrat 
în toate păturile sociale, s-a răsculat, dar răscoala a fost înăbuşită. Ţarul, văzând poporul 
nemulţumit, a fost pe punctul de a renunţa la tron. A propus Sfântului Sinod retragerea lui 
de la conducerea ţării şi numirea lui în scaunul de Patriarh. Ţarina îşi dorea şi ea o viaţă 
retrasă, în rugăciune. De comun acord, deşi trăiau aceeaşi dragoste profundă şi sinceră ca 
în ziua logodnei din urmă cu 10 ani, au hotărât să îşi închine vieţile Domnului. Dar 
Sfântul Sinod n-a acceptat ideea. 

Oricum, familia imperială ducea o viaţă retrasă, în care trăiau autentic 
ortodoxia, ceremoniile şi protocolul de la Curte fiind o povară pentru ei. Retragerea 
aceasta nu a fost pe placul Curţii care era plină de curiozitate şi dispusă la intrigi. 
Negăsind motive de bârfa, a recurs la inventarea lor pentru ca familia să cadă în dizgraţie. 

In anul 1897, pe 29 mai, s-a născut fetiţa următoare care a primit numele marii 
muceniţe Tatiana, iar după alţi doi ani, în 1 899, s-a născut Măria. Tot în acest an a murit 
fratele ţarului, Gheorghe, care de mulţi ani era bolnav de tuberculoză. 

In anul 1900, ţarul a fost la un pas de moarte îmbolnăvindu-se de tifos 
exantematic, dar a trecut peste boală cu voia şi cu ajutorul lui Dumnezeu. 

A patra şi ultima fetiţă s-a născut pe 5 iunie 1901. Deşi aştepta naşterea fiului 
moştenitor, ţarul nu s-a arătat niciun moment decepţionat de venirea pe lume a celor patru 
fetiţe. El şi-a înmulţit doar rugăciunile. 

Cuplul imperial ducea o viaţă creştinească autentică. îşi începea ziua şi 
termina seara cu rugăciunile citite cu voce tare, împreună, toată familia. 

Mâncau simplu, mâncare tradiţională rusească, fară a face risipă. Au ţinut cu 
stricteţe toate posturile. 

Fetele dormeau pe paturi de campanie, câte două într-o cameră iar pereţii erau 
plini de icoane sub care ardeau candele la capul patului. Se îmbrăcau cu simplitate, 
hainele copiilor trecând de la unul la altul. 

Părinţii au sădit în mintea şi inima copiilor de mici rugăciunea, mila, 
dragostea de oameni şi de popor. Ţarul vorbea cu copiii în limba rusă, neutilizând niciun 
cuvânt străin. Ţarina vorbea cu ei în engleză sau rar în germană doar pentru a le face 
educaţia de rigoare. 

Toţi purtau la gât sfânta cruce în care se găseau părticele de sfinte moaşte. 
Participau la sfânta Liturghie şi cunoşteau întreaga slujbă. Arhiepiscopul Teofan al 
Poltavei îşi amintea cu câtă „frică şi pocăinţă" veneau la sfântul Potir să se împărtăşească. 

Familia ţaristă a ajutat şi ocrotit bisericile ortodoxe din întreaga lume. Iar 
acolo unde au putut, au ridicat din donaţii proprii biserici noi. Astfel, în Bucureşti, 
Biserica Sfântului Nicolae (actualmente Paraclis Universitar) a fost construită între anii 
1905-1909 de familia ţaristă cu destinaţia de a fi Paraclis al Ambasadei Ruse. A fost trimis 
la sfinţirea din 26 noiembrie 1909, ca delegat al Sfântului Sinod, IPS Vladimir, 
Arhiepiscop al Sankt Petersburgului. 

In timpul domniei ţarului Nicolae, s-au construit sute de mănăstiri şi mii de 
biserici. Ortodoxia era în plină ascendenţă. Calendarul s-a îmbogăţit cu noi sfinţi şi 
sărbători religioase. Proslăvirea unui sfânt o făcea mai întâi poporul evlavios apoi urma 
canonizarea din partea Sfântului Sinod. 

Deşi era împărţit în clase sociale distincte, poporul trăia în mare evlavie faţă 
de tot ce era legat de Biserica Ortodoxă şi tradiţia ei. Rânduielile Bisericii, împărtăşania, 
binecuvântarea, moaştele, metaniile, închinăciunile, cântările sau lumânările, toate 
exprimau credinţa şi evlavia credincioşilor. 

Chiar dacă, îngenuncheaţi de greutăţile şi mizeriile vieţii se lăsau să cadă 
pradă instinctelor celor mai decăzute, ajungând să facă mari păcate, oamenii imediat se 
ridicau şi căzând cu mare umilinţă în faţa Domnului, se căiau adânc pentru faptele lor 
mărturisindu-şi păcatele şi cerând milă sau pedeapsă, invocând adeseori mijlocirea unui 
sfânt. 

Nu treceau prin faţa vreunei biserici fară să se oprească şi să se închine cu 
mare respect. îşi făceau semnul sfintei cruci atât pe ei înşişi cât şi pe cei dragi, pe 
mâncare, pe obiectele din casă, considerând că prin puterea ei sunt alungate duhurile 
necurate. îşi închinau copiii seara la culcare, soţiile soţii când aceştia plecau din casă, iar 
icoanele erau aşezate cu candele ce ardeau neîncetat la loc de cinste în case, existând 
colţuri sau mici paraclise de rugăciuni în care familia se ruga laolaltă. Nu lipseau din casă 
apa sfinţită şi prescura care, luate dimineaţa pe nemâncate, duceau la împlinirea unui act 
de credinţă şi curăţire interioară. Copiii mujicilor învăţau să citească acasă pe Evanghelie, 
Psaltire sau Vieţile Sfinţilor, având de mici o relaţie zilnică cu Dumnezeu. 

în prima săptămână din postul mare, teatrele imperiale erau închise. Pe străzi 
şi în pieţe se vindeau doar alimente de post. Bisericile erau pline de credincioşi şi în 
timpul săptămânii. Se pregăteau cu mare seriozitate de venirea praznicului învierii 
Domnului. După cele 7 săptămâni de post, nevoitorii pierdeau din greutatea corporală, dar 

li se citea pe chip liniştea, pacea, smerenia şi bucuria datorate înfrânării. 

Slujbele se ţineau cu o rigurozitate şi seriozitate maximă. Slujitorii nu făceau 
niciun gest în plus şi nu tăiau vreun cuvânt din rânduiala slujbei. în noaptea învierii se 
părea că toate stelele cerului au căzut pe pământ înconjurând sfintele biserici. în ziua de 
Paşti oricine avea voie să tragă clopotele bisericii. 

In primele două zile după Paşti, de dimineaţa de la ora 10 şi până seara, ţarul 
şi ţarina primeau în Palatul Alexandrovski pe toţi slujitorii Curţii Imperiale cu care, după 
salutul tradiţional al învierii Domnului, se sărutau de trei ori, indiferent de rang. Musafirii 
primeau de la ţarină ouă din porţelan sau pietre de Urali prelucrate în fabrica regală din 
Peterhof. împăratul era îmbrăcat în ţinută de gală, pe care o purta tară mândrie, simplu şi 
bucuros. Se perindau astfel prin faţa cuplului imperial peste 1.600 de persoane. Seara se 
încheia prin audierea corului bisericii. 

In Rusia nu existau alte registre de înregistrare ale naşterilor, botezurilor, 
căsătoriilor şi deceselor decât cele din Biserică. Cererea de divorţ trebuia prezentată unui 
tribunal bisericesc care depindea de Sfântul Sinod. 

Posturile se respectau cu stricteţe pe tot parcursul anului. 

Femeile purtau obligatoriu fuste şi basmale pe cap şi ştiau pe de rost o listă 
lungă de sfinţi şi în ce probleme puteau fi chemaţi în ajutor. 

In biserică, credincioşii se comportau ireproşabil. Veneau cu mult înainte de a 
începe slujba ca să poată lăsa pomelnicele pentru cei vii şi pentru cei adormiţi, se deplasau 
în mare linişte, stăteau nemişcaţi în picioare şi nu vorbeau în timpul slujbelor, aprindeau 
multe lumânări în faţa icoanelor, se închinau şi făceau metanii cu mare evlavie, se rugau 
cu lacrimi fierbinţi izvorâte din umilinţa sufletului şi credinţă multă. Părţile de jos ale 
icoanelor erau şterse sau uzate de mulţimea sărutărilor depuse pe acestea. Icoanele 

făcătoare de minuni erau duse în procesiuni în afara oraşelor sau ale mănăstirilor, sau la 
capul vreunui bolnav sau muribund. 

Armata nu pleca la luptă până nu primea binecuvântare de la preot cu o astfel 
de icoană, iar preotul însoţea pretutindeni soldaţii. 

Mănăstirile erau căutate de poporul evlavios. Pe toate drumurile ce duceau 
spre lavre, mănăstiri sau schituri, se puteau vedea pelerini zdrenţuiţi şi prăfuiţi cu o 
boccea pe umăr care păreau rupţi de realitatea înconjurătoare. Dormeau sub cerul liber sau 
în vreo şură. Se mulţumeau cu ceea ce primeau pe drum ca milostenii şi se rugau pentru 
binefăcătorii lor. Credinţa şi trăirea lor lăuntrică îi situau deasupra necesităţilor trupeşti, a 
confortului, a luxului. Parcurgând sute de kilometri pe jos, indiferent de anotimp, înarmaţi 
cu un metanier şi rugăciunea inimii, căutau stareţi, mari trăitori şi duhovnici, care să îi 
povăţuiască pe calea mântuirii. Bucuria pe care o simţeau în momentul ajungerii la 
destinaţie, ştergea orice urmă de oboseală. Ei se hrăneau duhovniceşte din slujbele şi 
sfaturile primite. Căutau împărăţia lui Dumnezeu, renunţaseră la cea pământească. 

In mănăstiri, stareţii (părinţi îmbunătăţiţi) erau înconjuraţi de dimineaţa până 
seara de oameni din toate clasele sociale. Poporul venea să ceară sfat şi binecuvântare 
pentru orice lucru important. In anul 1903 existau aproximativ 550 de mănăstiri deservite 
de 11.000 de călugări şi 18.000 de maici. 

Bisericile, simple, din lemn, sau maiestuoase, erau acoperite cu cupole sub 
formă de bulbi (unele albastre cu steluţe aurii) în vârful cărora erau puse cruci 
pravoslavnice aurite. Clopotniţele aveau cel puţin trei clopote, marile lavre şi mănăstiri 
având câteva zeci, de diferite mărimi. Clopotarul făcea o adevărată artă din trasul 
clopotelor. Limbile legate cu sfori erau apoi ancorate de mâinile, picioarele, centura şi 
chiar gâtul clopotarului care se mişca ciudat dar controlat, facându-le să pornească pe rând 
şi să alcătuiască o linie melodică. Clopotele se trăgeau distinctiv pentru slujbe, sărbători 
sau calamităţi. 

Preoţii de mir erau căsătoriţi, iar dacă rămâneau văduvi trebuiau să se retragă 
la vreo mănăstire, a doua căsătorie nefiind acceptată. Purtau barbă, păr lung şi reverendă 
tot timpul. Aveau un comportament exemplar fiindcă erau urmăriţi îndeaproape de 
oameni. Aveau salariu mic şi o grămadă de îndatoriri: de a-şi întreţine familia (numeroasă 
de obicei), de a se ocupa de şcoala din sat, de a îngriji bolnavii în absenţa medicului, pe 
lângă restul slujbelor din biserică şi din casele oamenilor (înmormântări, împărtăşiri, 
botezuri, cununii, etc). Ei se ocupau şi de alcătuirea corului care ţinea strana la slujbe, 
preoteasa şi copiii fiind prezenţi întotdeauna. 

Cerşetoria era îngăduită şi era considerat un mare păcat să nu dai ceva ca 
milostenie unei mâini întinse. Pentru a înţelege sufletul rus trebuia să vizitezi „Azilul 
pentru Copii Găsiţi din Moscova", considerat cea mai mare instituţie de binefacere din 
lume la acea oră, în care erau asistate 39.000 de persoane pe an (copii şi gravide), 
instituţie patronată de ţarina-mamă Măria Feodorovna. Pe teritoriul ţării funcţionau peste 
2.500 de astfel de instituţii de ajutorare a nevoiaşilor, orfanilor, bătrânilor, handicapaţilor 
şi bolnavilor. 

In anul 1903, ţarul a poruncit Sfântului Sinod să-1 canonizeze grabnic pe 
stareţul Serafim din Sarov. Iar când a avut loc la Sarov slujba de canonizare, ţarul a 
participat cu întreaga familie, rămânând la mănăstire mai multe zile. El însuşi s-a 
învrednicit de a purta pe umeri moaştele Sfântului Serafim, iar în cadrul sfintei Liturghii 
s-a împărtăşit cu întreaga familie. 

Apare scris în jurnalul ţarului: „Minunat este Dumnezeu întru sfinţii săi. 
Negrăită este mila Sa faţă de iubita Rusie. Nespus de mângâietoare este nouă manifestarea 
harului Domnului, descoperită nouă tuturor. O, Doamne, întru Tine ne punem toată 
nădejdea, nu ne părăsi niciodată. Amin!". 

Cele trei zile la Sarov le-au petrecut în rugăciune. Nu au uitat să ceară un 
moştenitor ţării. Ţarina s-a scăldat în lacul acumulat din izvorul sfântului în acelaşi scop. 

La această sfântă slujbă a canonizării, a participat mulţime mare de popor care 
şi-a arătat dragostea, credincioşia şi ataşamentul faţă de ţar şi ţarină, întărind încrederea 
ţarului în poporul său. Aici el a văzut manifestarea Rusiei ortodoxe pentru care lupta. 

In calitate de conducător şi protector al ortodoxiei, a deschis larg graniţele 
pentru a-i primi pe refugiaţii creştini care au fost atacaţi de turci sau de austro-ungari. 

In anul 1901 a avut loc un val de asasinate; asupra miniştrilor învăţământului, 
afacerilor interne şi afacerilor externe. Ţarul nici măcar nu şi-a mărit protecţia personală 
sau a familiei. El scria: „Dacă mă vezi acum atât de liniştit, acest lucru se datorează 
neclintitei mele credinţe că soarta Rusiei, a mea proprie şi cea a familiei se află în mâinile 
lui Dumnezeu. Orice se întâmplă, mă plec dinaintea voii Sale... trebuie să trecem cu 
umilinţă şi cu tărie peste încercările care ne sunt trimise de Domnul pentru binele ţării... 
asta este sfânta Lui dorinţă". 

Credinţa nestrămutată în Dumnezeu şi dragostea tară margini pentru ţarină au 
fost la baza întregii sale vieţi. „Domnul m-a binecuvântat cu o rară fericire în viaţa noastră 
familială. Fie ca bunul Dumnezeu să ne învrednicească de această prea înaltă 
binecuvântare de-a lungul întregii noastre vieţi!". 

Fiul mult aşteptat şi dorit s-a născut pe 12 august 1904. Dar, în acelaşi timp, 
începe războiul ruso-japonez ca urmare a unei intrigi puse la cale de radicalii de dreapta şi 
poliţia secretă care vedeau iminentă revoluţia. Ministrul Afacerilor Interne, Pleve, 
anticipase acest război: „Pentru a evita revoluţia, avem nevoie de un mic război aducător 
de victorie". 

Astfel, ţarul a fost împins la cotropirea Manciuriei. Dar războiul s-a terminat 

cu o înfrângere şi de fapt a dat tonul începerii revoluţiei. Pierderile militare, sărăcia, 
alimentarea cu ură, minciună, promisiuni fară bază, infiltrarea evreilor prigoniţi în trecut 
din toate sectoarele în organizaţiile de opoziţie anti-monarhice devenind din „fenomenal 
de fricoase persoane-bombardatori, ucigaşi şi tâlhari", lupta dintre Curtea liberală şi 
familiile celebre ale Curţii Ruse care făceau parte din loja masonică, toate acestea au fost 
la baza primei încercări de revoluţie. 

Ea a avut loc la începutul lunii ianuarie 1905 şi s-a numit „duminica 
sângeroasă". A fost înecată în sângele a sute de morţi. 

Peste câteva luni, în Sankt Petersburg a avut loc o grevă generală care a 
paralizat tot oraşul. 

Ţarul a avut două alternative: ori retragere, ori reforme şi constituţie. Şi a ales 
cea de-a doua variantă, ziua de 17 octombrie 1905 intrând în istorie ca sfârşit al 
autocraţiei prin naşterea Constituţiei. Evita astfel începerea unui război civil intern care ar 
fi dus la jertfe umane, în al doilea rând armata ar fi fost ţinută în afara sferei politice şi 
apoi ţarul considera în smerenia lui că un guvern provizoriu va conduce mai bine Rusia 
decât o făcuse el. 

Era într-un mare impas: oamenii lui de bază au fost ucişi pe rând, mama- 
văduvă plecase în Danemarca unde îşi avea tatăl pe moarte, la Curte nu mai avea 
încredere în nimeni, copilul-ţarevici era bolnav de la naştere de hemofilie putând muri în 
orice moment, ţarina era disperată de întreaga situaţie. Scria în zilele acelea: „Doamne, 
ajută-ne, salvează-ne şi potoleşte Rusia". S-a rugat şi apoi a semnat călcându-şi pe suflet: 
„unica mea consolare constă în aceea că aceasta este voinţa lui Dumnezeu şi că această 
dificilă hotărâre o va scoate pe draga Rusie din această stare haotică insuportabilă în care 
se află de aproximativ un an". 

Constituţia însemna acordarea drepturilor civile populaţiei, libertatea 
cuvântului, a presei, a adunărilor, uniunilor, iar toate proiectele de lege să treacă printr-o 

Dumă de stat (comisie). In traducere, transfera puterea autocratică în mâna acestei Dume. 
Dar măcar a păstrat tronul moştenit. 

In acest timp, unii miniştrii spuneau că: „Ţarul este Unsul lui Dumnezeu, 
trimis de Dumnezeu pentru a fi gardianul suprem al Bisericii şi conducătorul atotputernic 
al Imperiului... întrucât primeşte puterea de la Dumnezeu, numai Lui trebuie să îi dea 
socoteală... Liberalismul constituţional este o erezie şi o himeră stupidă. Nu există viaţă 
naţională în afara cadrului autocraţiei şi ortodoxiei. Dacă sunt necesare reforme politice, 
în mod obligatoriu ele trebuie înfăptuite numai în spiritul autocraţiei şi ortodoxiei". 

Dar nu au putut trece peste voia ţarului. 

Prima Dumă a fost dizolvată în aprilie 1906, cea de-a doua a luat naştere în 
anul 1907, a treia în 1912 şi a patra în 1916. Ţarului i-a fost greu să vadă cum cei mai 
calmi şi echilibraţi oameni, în momentul numirii şi apariţiei lor la tribună, se schimbau. 
Imediat deveneau rebeli, aproape nebuni. A avut o mare dezamăgire. Ii numea în funcţii 
pentru cumpătarea şi bunătatea lor, iar ei se transformau în mod negativ, devenindu-i 
duşmani. 



Din anul 1904, după naşterea ţareviciului Alexei, familia s-a retras şi mai 
mult. Motivul a fost boala moştenitorului, despre care nu trebuia să se afle. A apărut 
atunci, în viaţa familiei ţarului, Rasputin sau stareţul Grigori, cum l-au numit ei. Ţarul 1-a 
acceptat pentru că avea o putere pozitivă asupra ţarinei şi salva mereu, în mod miraculos, 
prin rugăciune, viaţa ţareviciului, atunci când medicina se dovedea neputincioasă. Şi 
întrucât ţarina ţinea la stareţ şi credea din toată inima în puterea şi darul lui, ţarul nu i-a 
putut refuza această bucurie. Ţarul ştia de comportamentul cel puţin ciudat al acestui 
stareţ (beţia, desfrâul, vulgaritatea) pe care îl afişa în afara palatului, dar dragostea lui 

pentru ţarină şi grija pentru copil îl făceau să treacă cu vederea aceste scăpări ale 
stareţului. Abia în anul 1914, pentru a închide gura Curţii, 1-a exilat în satul lui natal din 
Siberia. Curtea era nemulţumită printre altele de puterea pe care o exercita stareţul asupra 
ţarinei, implicându-se şi în probleme politice şi de conducere care îi vizau personal. I se 
atribuia căderea dinastiei. 

Când stareţul Grigori a fost ucis în decembrie 1916, ţarul a fost întristat peste 
măsură: omorul săvârşit de un creştin asupra altui creştin este urât în faţa lui Dumnezeu, 
iar criminalul, care şi-a premeditat crima, era rudenie cu el. Pe ucigaşi i-a trimis în exil 
sau cu domiciliu forţat, dar durerea din sufletul lui nu s-a şters niciodată. 

In vâltoarea evenimentelor şi îndurerat de viitorul trist al Rusiei pe care 1-a 
prevăzut, pe 20 decembrie 1908 a trecut la Domnul viitorul sfânt, preotul Ioan din 
Kronştadt. El scria înainte: „Imperiul rusesc se clatină. Căderea sa este iminentă". După 
adormirea lui, ţarul a dispus ca în anii următori, în toate bisericile din ţară să se slujească 
parastase în memoria lui, în ziua de 20 decembrie. Iată ce cinste îi acorda unui slujitor al 
altarului care şi-a trăit viaţa în Iisus Hristos şi care a conlucrat la maxim cu Duhul Sfânt 
primit la hirotonie. 

In anul 1913 s-au împlinit 300 de ani de când Rusia era condusă de 
Romano vi. In ziua de 2 1 februarie, ziua sărbătoririi, ei au mers la Catedrala Fecioarei din 
Kazan unde s-a oficiat o slujbă religioasă de Te Deum, după care au primit felicitări de la 
vreo 1.500 de persoane. Nu au dat nici măcar o recepţie sau un bal. Simplu de tot. 

Singurii care erau apropiaţi ţarilor, din propria lor familie, au fost sora ţarinei, 
Ella, devenită monahia Elisabeta şi cumnatul ţarului, Petru, fostul soţ al Olgăi, sora 
ţarului. Aveau în comun blândeţea. 

Anul de apogeu al prosperării imperiului a fost 1913, iar în 31 decembrie ţarul 
scria: „Miruieşte, Doamne, Rusia şi pe noi toţi cu pace, linişte şi cucernicie". 

Urmează un an greu. In data de 19 iulie 1914, Germania a declarat război 
Rusiei, apoi pe 24 iulie Austro-Ungaria. începea primul război mondial, războiul care a 
distrus imperiile şi a reîmpărţit teritoriile. 

Ce greu i-a fost din nou ţarului. Un adevărat Iov tot timpul. Trebuia să lupte 
împotriva ţării care i-a dat femeia iubită. S-a întors în ţară, alături de el, fratele lui, Mihail, 
care fusese exilat din cauza vieţii sale particulare dezaprobate de familie şi Curte. Se 
căsătorise tară avizul familiei cu o femeie aflată la a treia căsătorie, fară a avea rang nobil. 
Ţarul Nicolae şi Mihail se iubeau şi semănau mult. Aveau o trăsătură comună: îşi iubeau 
soţiile. 

Pentru prima dată de când s-au căsătorit, cuplul imperial a trebuit să stea 
despărţit din cauza războiului. Ţarul Nicolae şi-a urmat armata pe front, iar restul familiei 
a rămas la Tarskoe Selo. Scrisorile găsite, aparţinând corespondenţei lor (cele din partea 
ţarinei către ţar au fost 653!) arată sentimentele care existau între ei şi după 20 de ani de 
căsătorie. Erau declaraţii de dragoste, de dor, cuvinte de întărire şi încredinţare în voia lui 
Dumnezeu. El o numea „soarele meu scump, comoara mea scumpă, unica mea iubită, 
soţioara sufletului meu, dragostea mea, sufleţelul meu", iar ţarina îl sufoca cu dragostea şi 
corespondenţa asiduă. 

Ei au ajuns rar să mai fie împreună iar atunci când se aflau faţă în faţă le era 
de ajuns să se privească. Prin ochi îşi transmiteau tot dorul şi dragostea. Dragostea în Iisus 
Hristos care i-a unit prin sfânta taină a cununiei. 

Când erau împreună, nu comunicau foarte mult. Nu era nevoie. Dar, când au 
fost despărţiţi, şi-au simţit reciproc lipsa. Ţarul scria în jurnalul lui: „Cele mai fierbinţi 
mulţumiri pentru dragostea ta... Dacă ai şti cât de mult mă susţin şi mă răsplătesc în 
lucrarea, responsabilitatea şi neliniştea mea. E drept că nu ştiu cum aş fi rezistat dacă 
Dumnezeu nu ar fi potrivit să mi te dea pe tine ca soţie şi prietenă. Spun asta cu toată 
seriozitatea". 

Câţi dintre bărbaţii din ziua de azi Ii mulţumesc lui Dumnezeu pentru soţiile 
lor? Şi câţi dintre ei recunosc sau sunt conştienţi de sprijinul primit? Şi el, ţarul, care avea 
atâtea responsabilităţi pe umeri, nu uita acest aspect şi nu îl tăgăduia. 

Pe perioada războiului, ţarina şi-a oferit palatele şi averea personală în folosul 
soldaţilor. împreună cu Olga şi Tatiana, fetele cele mari, şi-a dedicat zilele îngrijind 
soldaţii răniţi aduşi de pe front. Şi în timp ce ea îşi demonstra dragostea faţă de popor, 
urătorii de Dumnezeu o numeau „nemţoaica", inventau poveşti despre ajutorul financiar 
pe care l-ar fi trimis Germaniei, ţara ei de baştină, instigând astfel poporul la ură nu numai 
împotriva ţarinei ci şi a ţarului. Adevărul este că se urmărea cu orice preţ căderea 
monarhiei şi orice motiv era aşteptat, orice gest era interpretat, totul spre defăimarea şi 
incriminarea familiei ţariste. 

Pe tot parcursul anului 1916, în guvern s-au perindat o mulţime de nume. 
Mereu exista cineva nemulţumit. Iar nemulţumirea era cu atât mai mare cu cât cel nou 
numit era propus de ţar sau de ţarină. Mai mult, familia Romanov a hotărât ca noii 
miniştri să fie numiţi de Dumă şi nu de ţari. Ii îndepărta de conducerea ţării propria lor 
familie. Să nu uităm că masonii îşi recrutaseră discipoli şi dintre Romanovi. Ţarina îl 
susţinea amintindu-i că el este Ţarul şi nu era normal să plece capul la nesfârşit, că tăcerea 
şi smerenia au şi ele rostul dar şi limita lor. 

Cei care urmăreau căderea monarhiei, profitau de starea în care se afla ţara 
(sărăcia datorată războiului), de absenţa ţarului plecat la Cartierul General al Armatei, de 
neînţelegerile din Dumă, şi au început revoluţia. Pregătită din umbră de ani de zile, ea a 
izbucnit pe data de 24 februarie 1917 în Sankt Petersburg (Petrograd) prin grevele a mii 
de muncitori. A fost paralizat guvernul, transportul, aprovizionarea cu alimente, căldura, 
au fost incendiate secţiile de poliţie, judecătoriile. Unităţile militare s-au separat, ajungând 
să se împuşte reciproc deoarece nu mai slujeau aceleiaşi cauze. 

Iar în haosul instalat mureau oameni. Oameni nevinovaţi. Ţarul a găsit ca 
soluţie unică de a opri starea instalată, abdicarea lui şi trecerea conducerii ţării fratelui 
său, Mihail. Abdicarea a avut loc pe 2 martie 1917. In mod normal, tronul revenea 
ţareviciului Alexei dar, întrucât era bolnav fară şanse de însănătoşire, pentru a-1 proteja, a 
binecuvântat urcarea pe tronul Rusiei a marelui cneaz Mihail Alexandrovici Romanov, 
fratele rămas în viată. 

Următorul pas a fost de a- şi lua rămas bun de la armata lui, care încă era în 
război. A facut-o solemn, dar trist. 

A doua zi, pe 3 martie 1917, a aflat că Mihail a abdicat la rândul său. Nu a 
avut de ales, poporul dorea anarhie, nu un nou ţar. Anarhie au cerut, anarhie au primit. 

Toţi membrii familiei Romanov au fost destituiţi din funcţii, membrii Dumei 
şi ai guvernului au fost înăbuşiţi şi înlăturaţi de „lumea nouă". Printre primele hotărâri ale 
„noii lumi" - denumită Sovietul Muncitorilor şi Soldaţilor Deputaţi - a fost cea legată de 
arestarea ţarului Nicolae al II-lea şi a membrilor dinastiei Romanov. Domiciliul forţat al 
familiei fostului ţar a fost pentru un timp la Ţarskoe Selo. 

Pe 8 martie, Nicolae semnează ordinul de bun rămas trimis trupelor din 

armata: 

„Pentru ultima dată mă adresez vouă, mult-iubite trupe militare, îndepliniţi-vă 
datoria voastră: apăraţi glorioasa noastră patrie, supuneţi-vă guvernului provizoriu, 
ascultaţi-i pe comandanţii voştri. Să vă binecuvânteze Dumnezeu şi marele mucenic şi 
biruitor Gheorghe să vă ducă la victorie". 

Şi, în scurt timp, trupele împărţite în Armata Roşie (bolşevică) şi cea a 
Armatei Albe sau a Alb-gardiştilor (a contrarevoluţionarilor) s-au omorât între ele în 
războiul civil (iulie 1918 - noiembrie 1920). Războiul mondial s-a sfârşit în luna 
noiembrie 1918. 

Din 9 martie, familia s-a reunit, încartiruită (temporar) forţat în palatul de la 
Ţarskoe Selo. în palat au mai rămas câţiva dintre servitorii familiei. Ceilalţi au fost 
eliberaţi din funcţii, aducându-li-se la cunoştinţă că cei care vor rămâne vor avea regim de 
arestaţi. Familia s-a bucurat că este împreună. S-au încurajat reciproc şi s-au lăsat în voia 
Domnului. 

In luna aprilie 1917 s-a întors în Rusia din Elveţia, prin Germania, un grup de 
emigranţi bolşevici ruşi în frunte cu Lenin. S-a întors cu ajutorul unui spion dublu care 
lucra şi pentru nemţi şi pentru turci, state care încurajau revoluţia bolşevică şi războiul 
civil. Lenin a aşteptat de la începutul războiului momentul prielnic întoarcerii, când visa 
la transformarea războiului cu nemţii în război civil. Când a ajuns în Moscova a fost 
primit cu entuziasm de mulţime de popor - ceea ce arată că totul a fost aranjat dinainte. La 
data de 25 octombrie 1917, Lenin cu camarazii lui au preluat puterea. 

Ţarul şi-a luat rămas bun pe 8 martie de la mama sa iar pe 3 1 iulie 1917 de la 
fratele său Mihail. Pe 1 august 1917, dimineaţa la ora 6, au fost urcaţi în maşini şi au 
pornit spre primul lor loc de exil, orăşelul Tobolsk, având ca pază 330 de soldaţi. în 
Tobolsk, localitate mică din Siberia, familia imperială a rămas până în luna aprilie 1918. 

Au dus acolo, sub pază, un regim de viaţă izolată. Şi-au făcut de lucru prin 
grădină, s-au rugat, au citit, şi-au cârpit hainele. Duminica participau la Sfânta Liturghie 
ţinută într-o cameră din casa unde locuiau. Scria ţarul: „Probabil că pentru mântuirea 
Rusiei este necesară o jertfa răscumpărătoare. Eu voi fi acea jertfa. Facă-se voia 
Domnului!". A existat o tentativă de a-1 elibera pe ţar din partea celor care îl susţineau. Ei 
i-au propus un proiect de evadare. Răspunsul ţarului a fost surprinzător, dar ferm: „In 
timpuri atât de grele pentru Rusia, nici un rus nu are dreptul să o părăsească. Nici eu nu 
mă pregătesc să fug nicăieri, ci voi aştepta aici destinul nostru...". Şi copiilor le-a spus 
acelaşi lucru. Nu îi deranja dacă îi trimiteau mai departe în Siberia, important era să 
rămână pe pământul Rusiei. 

Ei poartă un timp corespondenţă cu alţi membri ai familiei - dar sub cenzură. 
Toată familia îşi continuă jurnalele zilnice. Auzind veştile despre haosul din ţară şi 
ascensiunea bolşevicilor, ţarul începe să regrete tot mai des abdicarea lui care părea să fi 
fost tară rost. 

Pe 31 octombrie este numit Patriarh Tihon (1865-1925) care, prin 
arhiepiscopul Ermoghen al Tobolskului (înecat de bolşevici pe 16 iunie 1918), transmite 
ţarului binecuvântarea sa. 

Patriarhul Tihon (canonizat în anul 2000) i-a anatemizat la începutul anului 
1918 pe bolşevici. In scurt timp este judecat pentru „activitate antisovietică". In anul 1923 
este constrâns să se căiască şi să îndemne credincioşii să colaboreze cu Puterea Sovietică, 
cea care avea ca misiune reducerea la zero a instituţiei Bisericii (numai în timpul unui 
proces intentat Bisericii din anul 1922 au fost ucişi 8.100 de preoţi, călugări şi maici). 
Biserica este declarată „organizaţie contrarevoluţionară" şi tratată ca atare. Pletele argintii 
ale preoţilor şi monahilor pot fi văzute în fiecare celulă, în fiecare convoi de arestaţi pornit 
spre lagărele de exterminare apărute după preluarea puterii de către Lenin în data de 5 
septembrie 1918. închisorile sunt arhipline de cei pe care Lenin îi consideră „duşmanii 
poporului". 

Biserica Ortodoxă trecea printr-o perioadă grea, de criză. Noua mişcare 
politico-religioasă aservită Puterii şi duşman al Bisericii, numită „Biserica vie", căuta 
revizuirea dogmelor creştine, desfiinţarea călugăriei, schimbarea calendarului, aprobarea 
recăsătoriei preoţilor divorţaţi şi mai ales ideea că atât creştinismul cât şi comunismul au 
acelaşi scop, căutând să împlinească ce spune Scriptura. O grupare cerea ca sfinţii de 
origine burgheză să fie scoşi din calendar şi să nu mai fie cinstiţi de Biserică. 

Căutau ca relaţiile dintre Dumnezeu şi om să fie democratice. Noul curent 
spiritual era caracterizat de dorinţa alăturării lucrării duhovniceşti a Bisericii la 

construirea unei lumi socialiste. A urmat astfel scindarea în Biserica Ortodoxă Rusă. 
Clerul nou saluta revoluţia, numindu-o „faptă creştinească"(!). Şi dacă monarhia căzuse 
brusc ca urmare a revoluţiei, lupta împotriva Bisericii a fost de durată, pe baza unui plan 
dinainte stabilit, caracterizat de un ateism dur, agresiv, având ca scop final eliminarea 
întregii vieţi religioase. 

In ianuarie 1918 este dat publicităţii „decretul despre separarea Bisericii de 
stat" care prin hotărârile lui îngrădeşte participarea Bisericii la viaţa socială, în 
învăţământ, spitale şi armată. Bunurile Bisericii sunt declarate bunuri naţionale. Sunt 
culese sfintele vase şi tot ce este de valoare din biserici. Sunt tolerate doar anumite slujbe. 

Prigoana începe. In noaptea de 19 ianuarie 1918 sunt îngropaţi de vii în 
cimitirul Smolensk din Sankt Petersburg 40 de preoţi (ei sunt şi astăzi acolo având o cruce 
mică din fier, simplă, pe care scrie că acolo se odihnesc trupurile a 40 de noi mucenici). In 
mănăstirea Oranki de lângă Moscova sunt ucişi prin împuşcare, în decurs de o lună în anul 
1919, nu mai puţin de 11.000 de călugări. In 25 ianuarie 1918 este rândul Kievului să-şi 
dea jertfa prin Mitropolitul Vladimir, ucis pe un câmp în afara mănăstirii. înainte de a fi 
împuşcat a spus: „Doamne, iartă-mi păcatele cele de voie şi cele tară de voie şi primeşte- 
mi sufletul în împărăţia Ta". Şi, binecuvântându-şi călăii, a spus iarăşi: „Domnul să vă 
ierte!". A fost singurul arhiereu din istoria Bisericii Ruse care a ocupat succesiv cele mai 
înalte scaune: al Moscovei, al Sankt Petersburgului şi al Kievului. Moaştele lui întregi se 
găsesc în peştera Lavrei Pecerska din Kiev. 

In anul 988, în Kiev, prin sfântul cneaz Vladimir, poporul rus primea botezul, 
Rusia devenind creştină. Tot acolo, în anul 1918, Mitropolitul Vladimir primea botezul 
sângelui - mucenicia, la care era chemat atunci poporul rus. 

In perioada 4-8 noiembrie 1917 şi pe 15 martie 1918, delegaţia Sfântului 
Sinod în frunte cu Patriarhul Tihon încearcă o negociere cu Consiliul Comisarilor 

Poporului în vederea obţinerii libertăţii de care avea nevoie Biserica. Bolşevicii nu fac 
nicio concesie. 

Demn de reţinut este că pe data de 27 martie 1917 îşi începe activitatea 
Comisia Extraordinară care timp de o lună investighează vina ţarului Nicolae al II-lea şi a 
ţarinei Alexandra cu privire la modul în care au condus ţara. Concluzia: nevinovaţi. 
Concluzia nu este dată publicităţii pentru a nu se ajunge la alte ciocniri între guvern şi 
Soviete. Când un membru al Comitetului de anchetă desemnat de guvernul provizoriu a 
întrebat de ce nu s-a publicat rezultatul anchetei sau măcar corespondenţa dintre ţar şi 
ţarină, avocatul apărării a spus: „Dacă am fi publicat-o, oamenii i-ar fi venerat ca pe nişte 
sfinţi". Şi poporul a rămas la sloganul afişat de cei interesaţi „sângerosul ţar şi soţia lui, 
nemţoaica, vinovaţi de trădarea şi vărsarea sângelui poporului rus". 

Ierarhul Teofan al Poltavei, noul zăvorât (1873-1939), duhovnic al familiei 
împărăteşti între anii 1905-1912, a fost cercetat şi el. Dar tot ce a spus, a fost în favoarea 
familiei ţarului. îşi amintea evlavia şi credinţa ţarului: „Suveranul îşi începea fiecare zi de 
lucru rugându-se în biserică. La ora 8 fix intra în biserica palatului. Până la acel moment, 
preotul trebuia să fi terminat proscomidia şi să fi citit ceasurile. Odată cu intrarea ţarului, 
începea sfânta Liturghie care se termina la ora 9 fix. Suveranul se ruga întotdeauna cu 
multă osârdie". Cunoştea îndeaproape familia imperială şi-i ştia şi preţuia rânduiala ei 
curată, sfântă, creştinească de viaţă, profilul moral al membrilor ei. 

Iar când a auzit că ţarul a abdicat, a înţeles că acesta i-a fost ultimul pas pe 
calea slujirii poporului, pe care el făgăduise că îl va apăra. A ştiut că ţarul a preferat să se 
dea la o parte decât să fie pricina dezbinării poporului. 

Vom reda declaraţia arhiepiscopului Teofan dată Comisiei Extraordinare a 
Guvernului Provizoriu al eserilor (social-revoluţionarii care au pregătit calea bolşevicilor - 
ca apoi să fie lichidaţi fară milă de aceştia). Declaraţia se referă la relaţia ţarinei 
Alexandra cu Rasputin, cu care era acuzată că ar avea relaţii extraconjugale: „Niciodată 

nu am avut vreo îndoială cu privire la curăţia morală şi caracterul ireproşabil al legăturilor 
dintre ei. Şi declar asta oficial, ca fost duhovnic al împărătesei. Toate relaţiile lor au fost 
create şi susţinute numai şi numai de faptul că prin rugăciunile sale, Grigori Efimovici 
Rasputin literalmente îi scăpa împărătesei de la moarte fiul iubit, prinţul moştenitor, în 
timp ce medicina ştiinţifică modernă era neputincioasă... El (Rasputin) n-a fost nici 
făţarnic, nici netrebnic. A fost un adevărat om al lui Dumnezeu, apărut din poporul 
simplu". 

Arhiepiscopului Teofan acuza înalta societate din Sankt Petersburg care s-a 
folosit de el, smintindu-1 şi împingându-1 spre păcate pentru a întina prin el imaginea 
ţarinei şi implicit a ţarului. 

Ierarhul Teofan a suferit mult văzând că cele prezise de „fericita" (a se citi 
„nebuna pentru Hristos") Paşa (Parascheva Ivanova) de la Sarov se împlineau cu paşi 
repezi. El a vizitat-o în anul 1911 şi Paşa i-a „spus" în felul ei ce soartă îi aşteaptă pe ţari. 
Pentru ţar nu era o noutate. El însuşi cu ţarina o vizitaseră pe fericită când fuseseră la 
Sarov la canonizarea Sfântului Serafim. Atunci ea le-a dat de înţeles că vor avea un 
moştenitor, dar şi s fârşitul tragic care îi aşteaptă. Astfel de proorociri au făcut şi stareţii 
Optinei, sfântul Ioan din Kronştadt, Schiarhimandritul Iliodor al Glinei şi, cu 70 de ani 
înainte, Sfântul Serafim din Sarov. 

Fericita Paşa a plecat la Domnul în 5 octombrie 1915. înainte de a muri ea 
făcea metanii în faţa tabloului ţarului Nicolae, sărutându-i picioarele. Spunea tuturor ca el 
va fi mai înalt decât toţi ţarii. Şi că este aproape de sfârşit. II numea mucenic şi îi cerea să 
se roage pentru ea. 

Slujitorii împăratului spuneau şi ei: „nu am văzut niciodată până acum o 
familie atât de nobilă, plină de compasiune, de dragoste şi de credinţă şi este puţin 
probabil că vom mai vedea vreodată aşa ceva". 

Miniştrii lui nu o dată îşi ieşeau din fire şi îl rugau pe ţar să se enerveze şi să 

fie dur şi hotărât în anumite situaţii. Dar cum să fie aşa un om al lui Dumnezeu? 

In data de 13 aprilie 1918, familia ţaristă a fost mutată la Ekaterinburg, în 
munţii Urali, unde stăpâneau bolşevicii. Ei au locuit aici în casa inginerului Ipatiev. 
Coincidenţa bizară este că şi primul ţar Romano v, Mihail, în anul 1613, a fost adus pentru 
a prelua tronul dintr-o mănăstire care se numea la fel, Ipatiev. 

Acolo, în casa Ipatiev, una dintre cele mai înalte clădiri din Ekaterinburg, au 
avut de suferit din partea gardienilor. Au fost urmăriţi pas cu pas (nici uşa de la toaletă nu 
aveau voie să o închidă), li s-a oprit legătura cu exteriorul, mâncarea era puţină, nu existau 
condiţii de igienă, sufereau de căldură, vara nefiind lăsaţi să deschidă nici măcar puţin 
geamurile. Dar nu s-au revoltat. Durerea cea mare le era legată de soarta ţării. 

Ţarul scria în jurnalul său, ultimul jurnal: „Cât timp nefericita noastră patrie 
va mai fi chinuită şi sfâşiată de duşmanii interni şi externi? Mi se pare uneori că nu mai 
am putere să merg mai departe. Nici nu ştii pe ce să te bazezi, ce să îţi doreşti? Şi totuşi pe 
nimeni decât pe Dumnezeu... facă-se voia Lui cea sfântă... Totul este în mâna Domnului, 
în El este toată speranţa noastră". 

Nu spera la o eliberare, nici măcar la un azil în alt stat. Visa la liniştea şi 
bunăstarea ţării. Dumnezeu 1-a ferit însă să vadă cu proprii lui ochi urgia abătută asupra 
poporului. 

Pe data de 13 iunie 1918, noaptea, comuniştii l-au ucis prin împuşcare pe 
cneazul Mihail Romano v, fratele ţarului. După o lună, pe 18 iulie, ei au înscenat 
executarea unui alt lot de Romanovi. După ce i-au bătut cu patul armei, i-au aruncat de vii 
într-o mină, i-au acoperit cu grenade, au acoperit intrarea cu crengi şi i-au dat foc. 
Cadavrele au fost găsite ulterior de contrarevoluţionari. Luaţi la întrebări, autorii s-au 
disculpat spunând că aceştia încercaseră să evadeze. In anul 1919 şi alţi membri ai 
familiei Romanov au fost ucişi la Petropavlovsk. 

La sfârşitul lunii iunie 1918, situaţia în ţară era disperată până şi pentru 
bolşevici - a căror putere se năruia. In Ucraina stăpâneau nemţii şi formaseră armate de 
voluntari împotriva bolşevicilor, în nordul Rusiei debarcaseră englezii, partidele 
revoluţionare luptau unele împotriva celorlalte, eserii (opozanţii bolşevicilor) au început o 
altă revoltă, iar în Urali contrarevoluţionarii se apropiau de Ekaterinburg. Acest fapt, pe 
fondul întregii conjuncturi politice, a hotărât şi a grăbit sfârştul familiei ţariste. 

Ultima zi de duminică din viaţa lor a fost pe 14 iulie, când au avut bucuria de 
a participa la Sfânta Liturghie. Atunci s-a întâmplat un lucru cel puţin ciudat. După 
terminarea Sfintei Liturghii, diaconul, în loc să citească rugăciunea de cinstire a sfântului 
prăznuit în ziua respectivă, a început să cânte „Cu sfinţii odihneşte, Hristoase, sufletele 
adormiţilor robilor Tăi, unde nu este durere, nici întristare, nici suspin, ci viaţă tară de 
sfârşit". Toată familia a îngenuncheat în tăcere, deşi la acest moment nu se stă în 
genunchi. 

In noaptea de 16/17 iulie, ţarul, ţarina, cei 5 copii ai lor împreună cu însoţitorii 
lor fideli care i-au urmat în exil: medicul copilului, un lacheu, un bucătar şi o cameristă, 
1 1 persoane în total, au fost coborâţi la subsolul casei Ipatiev unde, după citirea sentinţei, 
au fost ucişi prin împuşcare şi apoi verificaţi prin înţeparea cu baionetele armelor. 

Participarea la execuţie a fost benevolă - criminalii fiind din rândurile celor 
care îi păzeau, iar voluntarii şi-au stabilit dinainte victimele. Ei erau foşti ocnaşi politici, 
revoluţionari, cekişti (CEKA - predecesoarea securităţii statului rus 1917-1922), mândri 
de „onoarea" de care au avut parte. 

Totul s-a întâmplat cu avizul conducerii de la Moscova. Când a primit vestea 
uciderii familiei ţarului Nicolae al II-lea, Lenin a tăcut, ceea ce însemna că nu a fost întru 
totul de acord. Pe de o parte i-a fost frică de ţar, fiindcă existau în popor oameni fideli 

acestuia şi ofiţeri care aveau în subordine armată promonarhistă, iar pe de altă parte i-ar fi 
convenit să îl mai ţină fiind bun de „monedă de schimb" cu alte state. Dar, exista o 
datorie: fratele lui de sânge, Alexandr, fusese executat din ordinul ţarului Alexandru al II- 
lea - la viaţa căruia atentase. Şi nu putea uita acest fapt. 

Conducerea care era la putere a recunoscut că a fost încălcată procedura 
„ceremonialului tradiţional istoric al execuţiei persoanelor încoronate" şi că puterea 
muncitorească şi ţărănească a dat dovadă în acest caz de un democratism maxim(!). 
Aceasta a fost declaraţia oficială din presă. Iar între ei, „sus", au recunoscut că au fost 
obligaţi de situaţie să acţioneze (apropierea contrarevoluţionarilor de oraş şi teama că ţarul 
va fi eliberat de aceştia). 

După împuşcare, cadavrele au fost luate şi urcate într-un camion cu care au 
fost transportate într-o pădure din apropierea Ekaterinburgului şi aruncate într-o mină 
părăsită lângă satul Koptiaki. Apoi, pe 1 8 iulie, au dus o cantitate mare de acid sulfuric şi 
benzină. Nu au fost de ajuns gloanţele şi baionetele, a urmat ciopârţirea corpurilor, 
stropirea cu acid sulfuric şi benzină, iar în final arderea pe ruguri în apropierea minei. 
Cenuşa şi resturile au fost îngropate, iar mormintele ascunse prin nivelare cu roţile 
camionului. 

Ce pericol putea veni din partea unor morţi? De ce au fost atât de înverşunaţi 
să nu mai rămână nicio urmă? Răspunsul l-au dat tot ei: pentru ca locul să nu devină 
ulterior loc de pelerinaje. Dar dacă au fost într-atât de răi, cine să îi mai caute? Dar 
bolşevicii erau conştienţi de adevăr şi se temeau. 

Martorii la crimă povesteau cât de greu au găsit locul viitorului mormânt al 
familiei ţariste, ore în şir s-au plimbat prin pădure de parcă căutau ceva anume, deşi 
stabiliseră clar anterior locul îngropării. Nu ştiau că, pe locul unde ei au îngropat 
corpurile, avea să se ridice peste mulţi ani o mănăstire în cinstea sfintei familii mucenice. 
Dumnezeu însuşi alesese locul. 

Participanţii la crimă au relatat că, înainte de a primi gloanţele, ţarul ar fi spus: 
„Voi nu vă daţi seama ce faceţi!", în timp ce ţarina şi Olga şi-au ridicat mâinile pentru a-şi 
face sfânta cruce. Când li s-a adus la cunoştinţă ce îi aşteaptă, nu au făcut nici un gest de 
disperare, de împotrivire sau de înduplecare. Şi-au acceptat soarta hotărâtă de Dumnezeu 
şi prezisă de sfinţi. 

Sfântul arhiepiscop Ioan Maximo viei spunea în anul 1938: „O, sfinţită eşti tu, 
Rusie! Tu ai întrecut vechea Romă prin mulţimea ne voinţelor mucenicilor, tu ai întrecut şi 
Roma, care te-a botezat, prin statornicia ta în Ortodoxie şi vei rămâne neîntrecută până la 
sfârşitul lumii". A trăit să vadă cum „au înviat pentru Rusia vremurile catacombelor pe 
care ea nu le cunoscuse înainte". 

Au început 70 de ani de prigoană cumplită, cum nu s-a mai auzit, după 
revoluţia bolşevică din 1917, de când a fost detronat „unsul lui Dumnezeu", ţarul 
pravoslavnic Nicolae al II-lea. In acest timp au fost ucişi peste 2.000.000 de oameni, cei 
mai mulţi creştini: mireni, monahi, preoţi, ierarhi. Pământul s-a umplut de sfinţi tară cruci 
şi nume. 

Moaştele mucenicilor sunt pline de harul dumnezeiesc - iar uneori se văd şi 
semne minunate prin bunăvoinţa lui Dumnezeu (mireasmă, mir, căldură). Pentru cei ce au 
primit botezul, moartea mucenicească este un „al doilea botez", suprem, botezul după care 
nimeni nu mai greşeşte şi care uneşte imediat cu Dumnezeu. 

Sfântul Ioan Gură de Aur observă că nu oricine se mântuieşte poate fi 
învrednicit să pătimească pentru Iisus Hristos, aceasta este o milă deosebită a lui 
Dumnezeu. Mucenicia este mărturia despre Iisus Hristos adusă prin sânge şi 
propovăduirea săvârşită prin suferinţe. Mucenicia este dovada incontestabilă a celui mai 
important lucru, a învierii din morţi a Mântuitorului. 

Sfântul Sinod Arhieresc al Bisericii Ortodoxe Ruse, întrunit în luna august 

2000, a declarat că cea mai importantă activitate a sa este proslăvirea noilor mucenici şi 
mărturisitori ruşi ştiuţi şi neştiuţi de lume dar ştiuţi de Dumnezeu, mai mult de o mie de 
nume de sfinţi nou canonizaţi intrând în rândul Sfinţilor Bisericii Ortodoxe Ruse. 

La loc de cinste între aceşti sfinţi se găseşte familia pătimitorilor împăraţi 
Nicolae al II-lea, Alexandra şi a copiilor lor Olga, Tatiana, Măria, Anastasia şi Alexei, 
canonizaţi la 7 august 2000. In Catedrala sfinţilor apostoli Petru şi Pavel din Sankt 
Petersburg, într-o încăpere separată, s-au depus, într-un mormânt din marmură albă, 
sfintele moaşte ale familiei ţariste. Ele au fost aduse din pădurea de lângă Ekaterinburg 
pentru a fi alături de ţarii şi ţarinele Rusiei îngropaţi în aceasta biserică. 




Casa Ipatiev din Ekaterinburg, în care au fost împuşcaţi membrii familiei 
ţariste, a fost declarată „Muzeu al revoluţiei" în anul 1927 - iar din 1937 s-a numit 
„Muzeu antireligios". Oamenii mărturisesc că, periodic, din pereţii clădirii ieşeau picături 
proaspete de sânge. Oricât a încercat conducerea oraşului să ascundă şi să găsească 
explicaţii legate de acest fenomen nu au făcut decât să atragă atenţia şi să confirme 
minunea. Credincioşii veneau şi se rugau în casă şi lângă ea, punând lumânări şi cântând 
„Cu sfinţii odihneşte, Hristoase..." şi „Veşnică pomenire", simţind ajutorul care venea în 

urma rugăciunilor şi slujbelor. O femeie care a lucrat ca paznic al muzeului povestea că în 
ajunul marilor praznice auzea venind din subsolul casei sunetul unor cântări îngereşti. 




Clădirea a fost dărâmată din ordinul lui Boris Elţîn, în noaptea din 27 spre 28 
iulie 1977. Deasupra locului s-a turnat asfalt. Credincioşii au continuat să depună flori, 
lacrimi, lumânări şi rugăciuni pe locul fostei case. O fotografie făcută în anul 1989 pe 16 
iulie, atestă prezenţa unui grup mare de oameni care au venit în procesiune, cu prapori, 
flori şi lumânări la comemorarea evenimentului. In august 1990 exista o cruce de lemn pe 
locul casei dispărute iar în octombrie s-a ţinut parastas cu participare arhierească. 

Mâinile credincioşilor participanţi strângeau la piept icoane cu sfânta familie 
ţaristă. In anul 1993 crucea a fost înlocuită de un paraclis în care participau, la slujbe în 
sobor, preoţi şi mulţime de oameni. Prima sfântă Liturghie a avut loc în noaptea de 17 
iulie 1993. De atunci s-a slujit anual la acea dată. La 23 septembrie 2000 s-a sfinţit piatra 



Pagina 47 



de temelie a viitoare Catedrale-Monument, cu binecuvântarea Patriarhului Alexei II al 
Rusiei, ridicată în cinstea Tuturor Sfinţilor ruşi şi a familiei martire a Sfântului Ţar 
Nicolae al II-lea Romano v. A fost sfinţită la data de 16 iulie 2003. Catedrala însângerată, 
cum este numită, a fost construită în stil rusesc bizantin, icoanele fiind pictate în stil 
tradiţional rusesc din secolul 16. Exact pe locul unde a avut loc martirajul sfintei familii 
ţariste este o masă de altar, pe care se slujeşte Sfânta Liturghie doar pe 17 iulie. Icoana 
reprezentativă a fost pictată şi adusă din Sfântul Munte Athos. 

Imediat după împuşcare, mucenicii ţarişti au fost duşi şi îngropaţi într-o 
pădure din apropierea oraşului. După ce au fost căutate, găsite şi mutate moaştele familiei 
martire, pe locul unde au fost trupurile lor s-a ridicat o mănăstire de călugări, Ganina 
Iama, în care obştea se roagă sfintei familii martire pentru Rusia, poporul ei şi pentru toţi 
drept-măritorii creştini din lume. Mănăstirea este de o frumuseţe aparte. Aflată la 18 
kilometri distanţă de Ekaterinburg, într-o pădure de mesteceni şi brazi înalţi, a căror 
coroană se găseşte doar în partea de sus a tulpinei, a fost ridicată prin purtarea de grijă a 
Patriarhului Alexie al II-lea. El însuşi a sfinţit locul în anul 2000, pe 23 septembrie. Pe 
locul respectiv exista de mulţi ani (cel puţin de când s-a redat libertate totală Bisericii, 
după 1990) o cruce de lemn la care creştinii veneau să se închine şi unde se făceau slujbe 
de pomenire pentru familia ţaristă. Chiar ierarhul locului participa în ziua de 17 iulie la 
slujbă. 

După vizita Patriarhului, în decurs de 3 ani s-au sfinţit nu mai puţin de 7 
biserici din lemn cu hramurile: Sfinţii ţari mucenici (în care se păstrează într-o raclă 
crucea încrustată şi plină de sfinte moaşte a Sfântului ţar Nicolae pe care a purtat-o la gât 
toată viaţa, precum şi un inel de-al Olgăi, fiica lui cea mare), Sfântul Serafim din Sarov 
(în care se citeşte psaltirea neîntrerupt), Sfântul Serghie din Radonej, Sfântul Iov mult- 
pătimitorul, Sfântul ierarh Nicolae (care are 17 cruci aurite pe cupole), icoana Maicii 
Domnului Ivirskaia (pictată tot de părinţi din Sfântul Munte Athos special pentru această 
mănăstire) şi Icoana Maicii Domnului Derjavnaia (icoană apărută în mod miraculos într-o 
biserică din apropierea Moscovei în ziua abdicării forţate a ţarului Nicolae, în care Maica 

Domnului, înveşmântată în totalitate în haină roşie stă pe tron având pe cap coroană 
regală iar în mâini sceptrul împărătesc şi globul pământesc; Mântuitorul îi stă în poală 
binecuvântând cu mâna dreaptă, capul este aplecat spre glob iar mâna stângă arată tot spre 
globul pământesc vrând parcă să spună că Maica Domnului rămâne în continuare 
împărăteasa Rusiei, iar El îşi revarsă în continuare binecuvântarea Sa asupra ţării). 

Toate bisericile sunt construite din lemn de brad şi sunt acoperite cu tablă 
verde pe vârful căreia apar bulbi negri ce susţin cruci pravoslavnice aurite. Stilul 
arhitectural precum şi pictura aparţine secolelor 16-17. Intre sfintele biserici, aleile sunt 
pavate cu dale de piatră. Arhiepiscopul Vichentie, ierarhul Ekaterinburgului, este ajutător 
şi ocrotitor al acestor locuri. Este prezent aici în cele mai neaşteptate ore ale zilei, 
supraveghind viaţa duhovnicească şi ridicarea tuturor construcţiilor. 

Evlavia poporului faţă de familia sfântului ţar este mare. Deasupra locului 
unde au fost îngropaţi există o groapă cu un diametru de câţiva zeci de metri pe marginea 

a 

căreia ard mii de lumânări la hram sau la sărbători. In această groapă sunt plantaţi doar 
crini imperiali. Groapa este înconjurată de o alee din lemn cu balustradă şi acoperită. In 
faţa gropii este înălţată, pe un soclu din marmură maronie, o cruce de lemn la baza căreia 
arde neîncetat o candelă înconjurată de multe, multe flori. 

Mormântul lor a fost găsit în anul 1979. In anul 1991 au fost scoase 
osemintele şi supuse unei expertize. In luna iulie 1998 a avut loc ceremonia de înhumare a 
rămăşiţelor pământeşti ale ţarului, ţarinei şi copiilor lor în Catedrala-muzeu a sfinţilor 
Petru şi Pavel din Sankt-Petersburg. 

In luna iulie 1993, acelaşi Patriarh Alexei al II-lea chema, prin mesajul său 
lansat cu ocazia comemorării a 75 de ani de la noaptea uciderii familiei ţârului Nicolae 
Romanov, ca întreg poporul să se pocăiască de acest mare păcat: „Chemăm la pocăinţă 
întregul nostru popor, pe toţi fiii lui, indiferent de opţiunile politice şi de optica asupra 
istoriei, indiferent de provenienţa etnică şi de confesiunea religioasă, indiferent de 
atitudinea faţă de ideea de monarhie şi faţă de personalitatea ultimului împărat al Rusiei. 

Şi astăzi noi, în numele întregii Biserici, în numele tuturor fiilor ei - vii sau adormiţi 
- ne aducem în faţa lui Dumnezeu şi a oamenilor, pocăinţa faţă de acest păcat. Iartă-ne, 
Doamne!". 

In acelaşi timp, cerea să se reia cercetările din partea organelor autorizate 
asupra tuturor aspectelor legate de crima de la Ekaterinburg. Şi în paralel cu pregătirea 
canonizării familiei ţariste mucenice să se condamne şi din punct de vedere juridic actul 
uciderii familiei ţariste tară proces şi fară drept de apărare. 

Sfântul Patriarh Tihon (f 1925) al Moscovei şi al întregii Rusii, în zilele de 
după moartea ţarului, a acuzat şi s-a dezis de această faptă, atrăgând atenţia că poporul 
trebuie să se căiască de participarea la regicid fiindcă „altminteri sângele celor ucişi va 
cădea şi asupra noastră, nu numai asupra celor care au comis această faptă". 

Sfântul Arhiepiscop al Bisericii Ruse din exil, Ioan Maximo viei (1894-1966), 
ajungând în Iugoslavia (unde a păstorit între anii 1921 şi 1934, când a devenit episcop) a 
atras atenţia, în anul 1928, asupra uciderii bine-credinciosului ţar, iar apoi în ziua crimei 

(17 iulie) săvârşea parastas în cinstea familiei mucenice, indiferent că era în Serbia (1921- 
1934), China (1934-1949), Arhipeleagul Filipinez (1949-1951), Paris şi Versailles (1951- 
1962) sau America (1962-1966). A prevăzut canonizarea familiei cu zeci de ani în urmă, 
iar el îi proslăvea şi cerea poporului rus mai ales să se căiască de păcatul în care erau. Se 
cutremura gândindu-se că a fost prezent în Rusia în perioada abdicării, exilului şi uciderii 
ţarului Nicolae. Şi chiar dacă pentru că a susţinut monarhia şi credinţa ortodoxă a fost 
închis de câteva ori, regreta că nu a ajuns să fie jertfa supremă şi el. 

„Cu toţii suntem vinovaţi şi, cu adevărat, trebuie să spunem: «sângele lui 
asupra noastră şi asupra copiilor noştri» (Matei 27, 25). Trădare, încălcare a jurământului 
de credinţă făcută ţarului Mihail Feodorov şi urmaşilor săi, pasivitate şi împietrire, 
nesimţire, iată din ce a împletit poporul rus cununa cu care şi-a încununat ţarul. Acum 
suveranul şi-a primit cununa mucenicească, dar aceasta nu ne este o scuză, nu este spre 
micşorarea vinovăţiei noastre... Este un mare păcat să ridici mâna asupra Unsului lui 
Dumnezeu... nelegiuire săvârşită în ziua Sfântului Andrei Criteanul, care ne îndeamnă la 
adâncă pocăinţă. Dar pocăinţa noastră trebuie să fie deplină, fără nici-o dezvinovăţire, fară 
rezerve, osândindu-ne pe noi şi toată nelegiuirea noastră, de la începutul ei. Păcatul 
împotriva lui şi a Rusiei a fost săvârşit de toţi cei care, într-un fel sau altul, au acţionat 
împotriva lui, nu s-au împotrivit celor întâmplate sau chiar numai au simpatizat cu 
evenimentele petrecute... Pentru noi, pentru poporul rus, calea renaşterii este calea 
recunoaşterii păcatului şi a pocăinţei". 

într-o altă predică, mai făcea o dezvăluire cutremurătoare spunând că: „peste 
capetele celor ce au comis aceste crime au căzut şi blestemele strămoşilor - ale Sinodului 
local din anul 1613, care şi-a pecetluit hotărârile prin blestemarea celor care le-ar călca", 
adică supunere totală în faţa împăratului. împăratul nu este acelaşi cu preşedintele unei 
ţări. La înscăunare, împăratul primeşte pecetea harică a Duhului Sfânt prin mirungere. 

Acest sfânt a spus, în Biserica Memorial din Bruxelles, în anul 1962, că este 

necesar să se ridice din partea poporului rus o catedrală deasupra subsolului casei Ipatiev, 
locul unde a fost ucisă familia ţaristă. Patruzeci de ani mai târziu, ea avea să se 
construiască. 

Mitropolitul Macarie al Moscovei a avut un vis în anul 1917: ţarul Nicolae 
stătea în faţa Mântuitorului care îi cerea să aleagă între cele două cupe pe care le ţinea în 
mâini. Una amară pentru poporul rus şi cealaltă dulce pentru ţar. Iar ţarul a căzut în 
genunchi şi L-a implorat stăruitor pe Mântuitor să-i dea lui cupa cea amară în locul celei 
dulci. Mântuitorul a scos din cupă un cărbune mare încins şi i l-a pus ţarului în palmă 
care, în timp ce îl muta dintr-o palma în cealaltă suferind, se lumina la trup până ce a 
ajuns luminos şi străveziu. 

Apoi, într-o altă secvenţă, ţarul împărţea mană poporului rus aflat în jurul lui. 
In acest timp s-a auzit o voce care spunea: „împăratul a luat asupra sa vinovăţia poporului 
rus şi poporul este iertat". 

Unui participant, la ceremonia proslăvirii noilor mucenici şi mărturisitori de 
către Biserica Rusă din diaspora, i s-a arătat tot în vis că ultimul împărat al Rusiei este în 
mare slavă cerească şi că este primul după sfântul Vladimir, încreştinătorul şi luminătorul 
poporului rus. I s-a spus că sfântul ţar şi fiicele lui se îngrijesc de cei care îi cheamă în 
ajutor şi mai ales de binefăcătorii ţării. 

Pe tot cuprinsul Rusiei şi al Ucrainei, în biserici, icoana sfintei familii ţariste 
mucenice este pusă la mare cinste. 

[Am văzut pentru prima oară icoana familiei ţariste mucenice în Biserica 
Sfintei Treimi a Sfântului Iona din Kiev în toamna anului 2001. Mă închinam la toate 
icoanele expuse şi când am ajuns în faţa acestei icoane care părea proaspăt pictată, cu 
lacul neuscat pe ea, am rămas înmărmurită. Trăiam o emoţie puternică şi o bucurie mare. 
Priveam uimită icoana şi nu înţelegeam nimic: adulţi, copii, fete, băiat, mantii, coroane 

împărăteşti, cruci în mâini, aureole în jurul capului. Iar în faţa icoanei ardea candela. Le- 
am citit numele dar tot nu mă dumiream. Nu cunoşteam nimic din istoria acestei familii. 
Am căutat repede pe cineva să mă lămurească. Nu puteam trece mai departe deşi nu a fost 
o problemă să trec peste alte icoane cărora nu le putusem descifra numele sau nu 
cunoşteam sfântul. Dar cu icoana familiei martire a fost altceva, nu mă lăsa să plec. Şi aşa 
am aflat de ţarul Nicolae Romanov şi familia lui. Nu am avut cu cine să-mi împart bucuria 
şi emoţia dar m-am depărtat cu mare greutate de acea icoană. Nu am uitat-o niciodată şi 
de câte ori mă întorc în acea biserică mai întâi caut icoana. O văd, zâmbesc, mă liniştesc şi 
aştept să ajung la ea ca la o veche cunoştinţă pe care abia aşteptam să o revăd] . 

Au apărut cărţi cu viaţa, pătimirea şi minunile lor. Din sfintele lor icoane 
izvorăşte mir şi sunt grabnic ajutători în orice fel de cereri dar mai ales la examene, 
dobândirea liniştii în familie, zămislirea de prunci, ieşirea din sărăcie, din situaţii critice, 
scăpare la procese, tămăduiri de boli. 

Sfântul ţar s-a arătat multora în vis, învăţându-i ce au de făcut în momentele 
grele. Altă dată, Sfântul ierarh Nicolae al Mirelor Lichiei s-a arătat unei femei spunându-i 
să nu îl mai cheme pe el în ajutor, ci pe noul sfânt mucenic Nicolae, ţarul. Când o 
litografie (hârtie imprimată cu poză) a sfântului ţar Nicolae a intrat în Biserica Schimbării 
la Faţă din mănăstirea Valaam, din încă patru icoane diferite a început să curgă mir. 

In luna iulie 2005, un grup de credincioşi făceau înconjurul Rusiei cu icoana 
Sfântului Ţar Nicolae, a lui Alexei, ţareviciul mucenic, a Sfântului Serafim de Sarov, 
icoane care aveau însemnele facerii de minuni. Ajunseseră cu ele pe insula-mănăstire 
Solovăţ (lagăr de exterminare între anii 1922-1937), loc de mare mucenicie a poporului 
rus. 

Fie ca rugăciunile noastre către sfânta familie mucenică să fie auzite şi 
primite, să mijlocească sfinţii mucenici pentru iertarea păcatelor noastre şi să ne ajute să 

ne iubim unii pe alţii, să ne iubim ţara, să nu trecem cu vederea jertfa martirilor neamului 
nostru românesc, să nu ne depărtăm de Biserica noastră dreptmăritoare, să avem puterea 
de a lupta până la capăt cu patimile, cu poftele şi cu toată lucrarea văzută şi nevăzută a 
viclenilor vrăjmaşi, iar în ziua Judecăţii să stăm tară de frică în faţa Judecătorului Suprem. 
Amin. 

Sfânta Ţarină Muceniţă ALEXANDRA (1872-1918) 



Alix, viitoarea ţarină a Rusiei, s-a născut în Darmstadt în anul 1872, fiind fiica 
cea mai mică a marelui duce Ernest Ludwig al IV-lea de Flessen Darmstadt şi a Alisei de 
Anglia, fiica reginei Victoria a Angliei. A rămas orfană de la vârsta de 6 ani. Atunci a fost 
luată de bunică la Curtea Angliei şi crescută departe de familia ei. S-a supus acestei 
rupturi, dar a visat mereu să aibă o familie a ei la fel de mare. A lăsat o dată cu familia ei 
şi limba germană, în noua familie vorbind în engleză. Alături de bunică a călătorit prin 
numeroasele palate regale ce aparţineau familiei în întreaga Europă. A cunoscut de mică 
lipsa mamei, a fraţilor, a tatălui, singurul său refugiu fiind biserica anglicană şi 
rugăciunea. 

A ajuns în Rusia pentru prima oară în anul 1884, când avea doar 12 ani, cu 
ocazia căsătoriei surorii sale, Ella, cu marele cneaz Serghei Alexandrovici, fratele ţarului 
Alexandru al III-lea. 

Cu această ocazie 1-a cunoscut pe Nicolae, viitorul ei soţ şi ţar al Rusiei. 
Acesta a fost cucerit de principesa anglo-hessenă şi drept dovadă i-a dăruit o broşă cu 
diamante. Alix a considerat că a avut un comportament necorespunzător, care 1-a ispitit pe 
Niki (Nicolae), şi a doua zi i-a returnat broşa. La curtea Angliei a fost educată în stil 
puritan, auster, arogant şi tenace. Nu avea îngăduit nici-un gest necalculat. 

A revenit în Rusia în vizită la sora ei după alţi cinci ani. Curtea, căreia nu-i 
scăpa nimic, a catalogat-o ca fiind rece, lipsită de farmec, băţoasă. De fapt era o fată 
simplă, timidă, care îşi juca rolul. Dar Nicolae a plăcut-o şi a aşteptat să treacă timpul şi să 
decidă. Alix îi împărtăşea sentimentele, dar nu putea trece peste religia ei, în care credea 
puternic. 

în aprilie 1892, se reîntâlnesc la nunta fratelui ei, Erni, şi, datorită 
sentimentelor reciproce care durau de ani de zile, îşi anunţă public logodna lor. 

Profund religioasă, Alix a suferit enorm la gândul că trebuie să îşi schimbe 
confesiunea, cea care fusese punctul ei de sprijin în toată nefericirea ei. In sufletul ei s-a 
dat o mare luptă: frica de a îmbrăţişa o altă religie, nouă, necunoscută pe de o parte şi 
dragostea veche, împărtăşită, dureroasă din cauza distanţei dintre ea şi Nicolae, care dura 
de ani de zile, pe de altă parte. 

Cea care a ajutat-o în lupta ei lăuntrică să depăşească momentul greu şi care i- 
a influenţat decizia a fost sora ei Ella, care trecuse la ortodoxie şi care era fericită de 
alegerea făcută. Doar cuvintele celei care a renunţat la vechea lor confesiune au putut să o 
convingă. Iar când s-a hotărât, a facut-o atât de ferm încât toţi au fost uluiţi. A declarat că 
din acel moment îşi va iubi soţul, noul popor şi ortodoxia din toată inima şi că le va urma 
credincioasă. S-a ţinut de promisiune până la jertfa supremă. Era 8 aprilie 1892. 

A primit, cu ocazia oficializării logodnei, un inel cu rubin pe care 1-a purtat la 
gât alături de cruciuliţă toată viaţa, precum şi acea broşă cu diamante pe care o returnase 
prinţului cu ani în urmă - şi nu s-a mai despărţit niciodată de ea. Darurile au ars cu ea în 
iulie 1918. 

Scria în corespondenţa din 18 aprilie 1892: 

„Cu ajutorul lui Dumnezeu voi învăţa în curând să iubesc şi religia lui şi sunt 
sigură că mă va ajuta şi el (Nicolae)... Nu-ţi pot descrie cât sunt de fericită - este prea 
mult, pot doar să-I mulţumesc lui Dumnezeu, în genunchi, pentru că m-a condus la asta". 

Primele cuvinte pe care le-a învăţat în limba rusă au fost: a crede, a uita şi a 
cânta, credinţa, dragostea şi nădejdea. 

După logodnă s-a întors în Anglia, la Windsor, unde Nicolae a vizitat-o după o 
lună jumătate, nemaiputând suporta distanţa dintre ei şi nefiindu-i de ajuns corespondenţa. 
De fapt a fost prilejul de a fi cunoscut şi acceptat şi de Curtea Angliei. S-au despărţit greu, 
el s-a întors în Rusia, dar şi-au scris zilnic scrisori care cuprindeau interminabile declaraţii 
de dragoste şi jurăminte. 

Alix a revenit chemată de urgenţă în Rusia, la Ialta, pentru a fi alături de 
Nicolae, al cărui tată, ţarul Alexandru al III-lea se găsea pe patul de moarte în urma unei 
complicaţii renale. Ţarul a murit pe 20 octombrie şi Alix a fost singura rază de bucurie a 
logodnicului îndurerat. 

Pe 21 octombrie a avut loc mirungerea şi trecerea ei la ortodoxie în Catedrala 
Feodorovska, slujba fiind oficiată de însuşi părintele Ioan din Kronştadt, prezent în 
mijlocul familiei. Odată cu mirungerea, a primit numele Alexandra, ca al sfintei mari 
împărătese şi muceniţe. După slujbă s-au împărtăşit amândoi. 

Până la nunta programată la scurt timp după înmormântare, Alexandra a locuit 
la sora ei Ella, devenită prin botez Elisabeta. Ea i-a explicat bucuria trăirii în credinţa 
ortodoxă. Atunci, Alexandra a afirmat precum odinioară Rut moabiteanca către soacra ei, 
Noemi: „Poporul lui va deveni al meu, iar Dumnezeul lui va fi Dumnezeul meu". Va ţine 
cu sfinţenie această promisiune. 

A iubit poporul rus cu toată fiinţa ei, iar pe plan familial a avut o viaţă cu 
adevărat creştinească, fiind un exemplu de trăire a ortodoxiei. A fost devotată pe deplin 
patriei sale adoptive care reprezenta tot ce avea ea mai scump ca femeie şi soţie, suverană 
şi mamă. 

In ţară, a fost declarat doliu pentru un an de zile, dar nunta a fost programată 
pentru 14 noiembrie 1894, înaintea începerii postului Naşterii Domnului nostru Iisus 
Hristos. Scria în jurnalul ei că: „nunta a fost continuarea înmormântării, doar că pe noi ne- 
au îmbrăcat în alb". 

Nunta a fost tară fast, tară petreceri, cu invitaţi comuni celor două 
evenimente, nu s-au făcut nici măcar fotografii. Dar ei erau fericiţi. 

Completase, în jurnalul ţarului: „Nu mi-am putut imagina vreodată că există 
atâta fericire pe lumea asta, un astfel de sentiment de unitate între două fiinţe muritoare... 
In sfârşit uniţi, legaţi pe viaţă şi, când această viaţă se va sfârşi, ne vom întâlni din nou în 
lumea cealaltă, pentru a rămâne împreună în veşnicie". 

A conştientizat că şi-a început viaţa de ţarină şi soţie într-un mod trist şi 
sumbru. A intrat în Sankt Petersburg smerită, tristă, în urma unui cortegiu funerar. Scria: 
„sunt sigură că noua mea poziţie va fi plină de încercări şi greutăţi dar, cu ajutorul lui 
Dumnezeu şi al iubitorului meu soţ, vor fi mai uşor de suportat". 



La data de 3 noiembrie 1895, Alexandra a născut prima fetiţă, pe care au 
botezat-o Olga. 

Apoi a urmat momentul solemn al încoronării, din 14 mai 1896, care a avut 
loc în Catedrala Adormirii Maicii Domnului din Kremlinul Moscovei (construită în anul 
1479). Aici i s-a pus pe cap coroana de briliante şi a devenit ţarina ruşilor. Nu a avut la 
dispoziţie decât puţină vreme pentru a se familiariza cu limba rusă şi obiceiurile naţionale, 
acest lucru facându-o să evite să se exprime în rusă, părând tăcută şi arogantă. 

Din nou, tristeţea şi-a pus amprenta asupra ţarinei prin evenimentul tragic 
petrecut pe câmpia Hodînsk. Aici s-au strâns mai mult de un milion de oameni care au 
venit la sărbătoarea încoronării şi care, din cauza îmbulzelii, s-au călcat în picioare. în 
zilele următoare a vizitat răniţii de pe câmpie din spitale, iar pentru cei morţi s-a făcut 
slujbă de pomenire. Obligaţi să participe la balul dat în cinstea lor de Ambasadorul Franţei 
în ziua încoronării, au stat tot timpul trişti din cauza celor întâmplate. 

Următoarea fetiţă s-a născut pe 29 mai 1897 şi a fost botezată Tatiana, iar 
Măria, cea de-a treia fiică, s-a născut în anul 1899. 

Ţarina suferea văzând că nu dă naştere unui moştenitor, deoarece doar băieţii 
au dreptul de a fi urmaşi la tron. S-a consolat, ajutată de soţ, şi a sperat în continuare că 
rugăciunea ei va fi ascultată. 

A depăşit o altă emoţie, în anul 1900, când ţarul a fost la un pas de moarte din 
cauza bolii care o contactase, tifosul exantematic. Şi, pentru rugăciunile ei, ţarul şi-a 
revenit, iar ţarina şi-a dat seama că este din nou însărcinată. O altă speranţă şi apoi o altă 
decepţie. S-a născut pe 5 iunie 1901 a patra şi ultima fetiţă, Anastasia. 

La naştere, copiii au avut între 4 şi 5,2 kg, slăbănogind trupul mamei, dar ea a 
insistat să-i alăpteze câteva luni de zile. Au fost patru surori cu caractere diferite, dar 
având în comun simplitatea, candoarea, prospeţimea, bunătatea înnăscută a inimii şi 
dragoste nemăsurată pentru părinţii lor. Vorbeau cu ţarina în limba engleză, iar cu ţarul 
numai în rusă. Ascultau necondiţionat şi încercau să nu-şi supere părinţii. O compătimeau 

pe ţarină când era bolnavă, o încurajau şi se rugau pentru ea. Când, după naşterea 
ţareviciului, micul frăţior, pe care îl iubeau foarte mult, era bolnav, ele intrau încet în 
camera lui, îl sărutau, încercând să lase un pic de dulceaţă în jurul lui. După începerea 
războiului, fetele cele mari şi-au propus să le uşureze părinţilor lor grijile şi neliniştile, 
înconjurându-i cu o dragoste manifestată prin atenţii emoţionante şi delicate. 

In această perioadă, ţarina Alexandra a făcut cunoştinţă cu diverse persoane 
misterioase care i-au fost prezentate de doamnele de la Curte. Aşa a auzit pentru prima 
dată de „nebunii pentru Hristos" care au vădit contradicţiile dintre adevărul lui Dumnezeu 
şi superficialitatea gândirii lumii acesteia. Lumea îi critica şi îi ponegrea, iar ei prooroceau 
şi făceau minuni. 

Părintele Ioan din Kronştadt a văzut panta alunecoasă pe care se îndrepta 
ţarina şi a povăţuit-o să caute cuvântul lui Dumnezeu şi voia Lui prin intermediul sfinţilor. 
I-a povestit despre Serafim de Sarov (1760-1833), la care poporul avea mare evlavie şi 
despre care se ştia că a fost un mare stareţ. încă nu fusese canonizat. Ţarina Alexandra a 
crezut din primul moment în sfinţenia stareţului Serafim din pustia Sarovului, insuflându-i 
această credinţă şi ţarului. împăratul Nicolae participa la şedinţele sinodale şi, văzând 
tergiversarea canonizării stareţului adormit în urmă cu şaptezeci de ani, a insistat ca acesta 
să fie canonizat. 

Ţarina a hotărât ca toată familia să participe la slujba de canonizare a 
Sfântului Serafim, în ziua de 19 iulie 1903. Acolo, la Sarov, au rămas trei zile în care s-au 
rugat sfântului să le dea un moştenitor. Noaptea, ţarina s-a cufundat în lacul care s-a 
format în aceşti şaptezeci de ani din apa izvorâtă din izvorul sfântului, lac care există şi 
astăzi şi care are puteri tămăduitoare. Pelerinii intră prin afundare (ca la botez) de trei ori 
(în numele Sfintei Treimi) în apa care nu depăşeşte 4 grade Celsius, indiferent de 

temperatura de afară. Iarna se formează pojghiţă de gheaţă care este spartă pentru ca 
pelerinii să se poată afunda. Pe tot parcursul anului sunt oameni la lac. Şi, după credinţa 
lor şi pentru întărirea în credinţă, mereu se fac minuni: se tămăduiesc boli şi neputinţe, se 
lecuiesc patimi, se dezleagă zămislirea de prunci, se vindecă demonizaţi. 

Atunci, sfântul a fost ales ocrotitorul familiei ţariste. 

In anul 1920, după martirizarea familiei ţariste, moaştele cuviosului Serafim 
au fost luate şi ascunse, iar după alţi 70 de ani au fost găsite în Muzeul Ateismului 
amenajat în subsolul Catedralei Fecioarei din Kazan. Au fost aduse cu mare cinste în 
mănăstirea lui de maici de la Diveevo, unde se găsesc şi astăzi. încă de când trăia acest 
sfânt, a prezis toată viaţa ţarului şi a spus că: „ţarul care mă va proslăvi, pe acela îl voi 
proslăvi şi eu", Dumnezeu descoperindu-i cui se va datora canonizarea lui precum şi 
mucenicia tarului. 

La începutul anului 1904, a început războiul ruso-japonez. In data de 30 iulie 
1904, s-a născut moştenitorul mult aşteptat, pe care l-au botezat Alexei după un ţar 
înaintaş - Alexei Romanov (1645-1676) numit şi „cel mai blând" - care a fost credincios, 
bun, liniştit şi care era împăratul preferat al ţarului Nicolae. 

Din nefericire, ţarina Alexandra a transmis fiului ei boala neamului Hessen - 
hemofilia - şi care se transmitea doar copiilor de parte bărbătească. Asta însemna că viaţa 
copilului Alexei era în pericol ori de câte ori se lovea, cădea, se tăia sau făcea un efort 
fizic mai mare. 

Boala ţare viciului necesita prezenţa unei persoane care să-1 îngrijească în 
permanenţă. Şi această persoană era mama lui, ţarina, care era foarte tulburată de acest 
necaz. Deşi se ruga mereu şi avea nădejdea că Sfântul Serafim mijloceşte pentru ei şi că 
Dumnezeu nu îi va lăsa, era în pragul isteriei la fiecare manifestare a bolii. Inima ei de 

mamă era brăzdată de tăişul săbiei prin pătimirea fiului mult aşteptat. 

Alături de timiditate, de lipsa ţarului plecat departe cu probleme de conducere 
a ţării, de boala copilului, ţarina a avut de înfruntat şi răceala Curţii. Oamenii de la Curte, 
depărtaţi de Biserică, căutau mereu motive de bârfa, iar dacă nu le aveau le inventau, 
instigau poporul, minţindu-1 sau exagerând, toate acestea făcând rău ţarinei şi ducând la 
îndepărtarea de ei. 

A fost greşit interpretată orice atitudine a ţarinei. Fire timidă de fapt, îşi 
ascundea această slăbiciune prin sobrietate şi aroganţă. Iar retragerea, în intimitate cu 
toată familia ei, a fost un gest de neconceput şi de neînţeles pentru nişte oameni care nu 
aveau altceva de făcut decât să-i urmărească şi să-i analizeze pas cu pas. 

Dar ţarina avea şi un motiv bine întemeiat: boala ţareviciului, care trebuia să 
rămână o taină. A aflat despre ea Olga, sora ţarului, în anul 1910 şi s-a anunţat public în 
anul 1912, când copilul a fost la un pas de moarte şi s-a cerut poporului să se roage pentru 
el. Ţarina cunoştea persoane care vânau tronul şi care s-ar fi bucurat de o asemenea veste. 

Ţarina ştia că tronul se transmitea pe linie masculină primului născut, regulă 
care nu se încălca. 

Dacă nu existau băieţi, erau întronaţi alti bărbaţi, de obicei cei mai apropiaţi 
ca grad de rudenie. Lupta ca mamă şi lupta ca ţarină. De aceea, când a apărut Rasputin la 
Curte şi a văzut cum i-a vindecat copilul atunci când medicina s-a dovedit a fi 
neputincioasă, ea s-a agăţat de el cu toată nădejdea şi credinţa că Dumnezeu i 1-a trimis 
pentru rugăciunile Sfântului Serafim de Sarov. A găsit în vorbele lui liniştea după care 
alerga în momentele de tristeţe şi de singurătate. A găsit în el un ascultător şi un sfătuitor 
potrivit sufletului ei. Nu a interesat-o aspectul lui exterior, nici bârfele legate de aventurile 
lui, nici măcar zvonul că ar fi amanţi. Viaţa ei se învârtea în jurul „stareţului Grigori", 
cum l-au numit. Iar ţarul, văzând încântarea ei şi schimbarea în bine a stării ei sufleteşti, 
alături de ajutorul dat copilului, 1-a acceptat pe stareţ - deşi avea unele reţineri alimentate 

Pagina 65 



tot de Curte. 




Ţarina a notat poveţele stareţului într-un caiet pe care 1-a păstrat ca pe un dar 
de mult preţ până în ziua morţii ei. Ea a recitit mereu cele scrise. Erau numai cuvinte 
duhovniceşti împletite cu proorocii şi cu adevăruri de credinţă creştină. Balsam pentru 
sufletul ei. 

Credinţa ei în el a fost întărită de un alt episod în care stareţul a reîntors la 
viaţă pe Ana Vîrubova, prietena ţarinei, care s-a accidentat grav într-o explozie a 
vagonului cu care călătorea - ca urmare a unui complot, pe 15 ianuarie 1915. Ţarina îi 
ţinea capul grav rănit, în timp ce Ana se simţea din ce în ce mai rău. Era în agonie când a 
ajuns, chemat de urgenţă, stareţul. El i-a luat mâna, s-a rugat, iar apoi i-a spus să se 
trezească. Şi Ana s-a trezit, iar din acel moment şi-a revenit treptat. A rămas cu sechele, 
dar în viată. 

Ţarina a crezut cu adevărat că este om al lui Dumnezeu acest stareţ. Se 
pieptăna cu pieptenul lui, mânca coaja rămasă în farfuria lui, convinsă de puterea lor de a 
face minuni. 

In ţară se găseau mulţi părinţi sau monahi cu viaţă aleasă, înalţi trăitori. Dar 
nu au reuşit să ajungă lângă familie. Iar familia ţaristă era prea ocupată cu conducerea 
ţării, cu revoltele ce apăreau sporadic, cu războaiele, cu intrigile, crimele, teroriştii, cu 
familia şi cu „prietenii" de la Curte. Părintele Ioan din Kronştadt (18.10.1829 - 
20.12.1908) plecase la Domnul trist, deoarece prevăzuse viitorul Rusiei. 

Singura „fericită" pe care o cercetaseră ţarina împreună cu ţarul, a fost Paşa de 
la Sarov. Au stat de vorbă un timp îndelungat, iar când au plecat, erau îngânduraţi. A 
rămas o taină dialogul lor. Unii cred că le-a prezis naşterea băiatului şi a afirmat că „nu 
întru bucurie, ci întru jale se va naşte acest vlăstar împărătesc" văzând că sângele lui 
mucenicesc va striga din cer. 

înainte de adormirea ei în anul 1915, Paşa de la Sarov luni de zile a făcut 
metanii mari şi s-a rugat înaintea portretelor ţarului şi ţarinei spunând: „sfinţilor mucenici 
ţarişti, rugaţi-vă lui Dumnezeu pentru noi". Săruta portretele lor, pe care le pusese în 
colţul cu icoane, şi le vorbea ca unor apropiaţi cu care urma să se întâlnească. 

Ţarina a avut o grijă deosebită pentru educarea religioasă a copiilor, 
pregătindu-i „pentru orice fel de încercări primite din partea lui Dumnezeu". I-a crescut 
sădindu-le în inimă dragostea de poporul rus, de tradiţiile ortodoxe, de omul aflat în 
suferinţă. 

O învăţa pe Olga, fiica cea mare: 

„învaţă să-i faci fericiţi pe alţii, gândeşte-te abia la urmă la tine. Fii blândă şi 
amabilă, niciodată aspră sau nepoliticoasă. Fii o adevărată doamnă, atât ca maniere, cât şi 
ca limbaj. Fii răbdătoare şi încearcă să-ţi ajuţi surorile în tot ceea ce poţi. Când vezi că 
cineva este trist, încearcă să-1 înveseleşti şi zâmbeşte-i cu căldură... Mai ales, învaţă să îl 
iubeşti pe Dumnezeu cu toată forţa sufletului tău şi El va fi mereu alături de tine. Roagă-te 
Lui din tot sufletul. Ţine minte că El vede şi aude tot...". 

In anul 1914, profesorul copiilor, Gilliard, scria despre Olga că era indiferentă 
faţă de ea însăşi şi că părea că se aşează singură în fundal, că avea o minte extraordinar de 
iute, un raţionament bun şi spirit dezvoltat de iniţiativă, talent de a da replici rapide şi 
amuzante. 

Când ţarul era plecat de lângă ei, ţarina lua copiii şi îi ducea la biserica din 
palat, unde împreună cu ea, în genunchi, se rugau pentru el. Ea îi scria: 

„Copiii şi cu mine am pus o lumânare foarte mare care va arde mult timp şi va 
duce rugăciunile mele la tronul lui Dumnezeu pentru tine şi în faţa Fecioarei şi a Sfântului 
Nicolae... Dumnezeu să te binecuvânteze, să te apere şi să te ajute în toate acţiunile tale". 

In lipsa ţarului, ea nu participa la nici-o recepţie sau întrunire în afara 
palatului. Singurele ei preocupări erau creşterea copiilor, îngrijirea lor, rugăciunea, grija 
de săraci şi răniţi. 

Nu lua nici-o decizie fară a-1 consulta pe ţar, aşa cum nici el nu semna nimic 
tară a-i cere părerea. Se bucura de fiecare pas corect şi plângea pentru greşelile făcute de 

el. 

Pentru cei care locuiau în palat, comportamentul ţarinei trecea drept bizar sau 
exagerat. Deşi copiii aveau doici şi profesori particulari, ea nu i-a lăsat nesupravegheaţi 
niciodată. 

Toate sfaturile ei îi învăţau să nu uite niciodată de rugăciuni şi de atotprezenţa 
lui Dumnezeu, să aibă dragoste şi milă de aproapele şi de săraci, să nu preţuiască luxul, 
confortul, mâncarea, să aibă un echilibru în ceea ce fac, să asculte de cei mai în vârstă, 
precum şi alte învăţături ziditoare de suflet. 

Ţarina nu vorbea doar, avea şi fapte. 

După ce a început războiul, a transformat cât a putut din palatele lor în spitale 
militare. Şi-a convins prietenii să-şi transforme palatele nefolosite în spitale pentru 
soldaţii răniţi. Astfel, 85 de palate şi 10 trenuri mobile au devenit spitale de campanie de 
urgenţă. 

Şi-a luat fetele cele mari, s-au îmbrăcat în uniforme de surori medicale şi s-au 
implicat în îngrijirea soldaţilor răniţi aduşi de pe front. Fără nici-o reţinere a ajutat la 
operaţiile complicate cu amputări de membre. De dimineaţa până seara erau lângă patul 
bolnavilor, ajutându-i sau încurajându-i. Nu au fost puţini cei la care le-au ţinut lumânarea 
când au murit. Ţare viciul Alexei a fost şi el dus în mijlocul răniţilor, pentru a discuta cu ei 
şi a-i încuraja. Ţarina a vrut să vadă copiii că în lume există şi multă suferinţă, să 
cunoască realitatea crudă a vieţii. 

In anul 1898, peste poporul rus s-a abătut o mare foamete. Atunci, ţarina a 
oferit a opta parte din venitul familiei sale celor înfometaţi. Acţiuni filantropice şi de 

caritate, expoziţii cu vânzare, banii proveniţi donaţi pentru bolnavi, şcoli de meserii 
deschise pentru cei săraci în toată ţara, şcoli de meserii pentru soldaţii inapţi de muncă în 
urma războiului ruso-japonez - acestea au fost câteva din preocupările ţarinei. 

Ţarina şi prinţesele cântau în timpul Sfintei Liturghii, cunoscând toată 
rânduiala stranei. Conştiente de puterea şi taina Sfintei împărtăşanii, se apropiau cu frică 
şi vărsau nenumărate lacrimi de pocăinţă înaintea Sfântului Potir. 

Prinţesa Anastasia a scris în jurnalul ei despre postul pe care îl ţineau cu 
sfinţenie toate cele 40 de zile, despre rugăciunile făcute în comun, despre lecturile făcute 
din cărţile Bisericii. 

In timpul postului, ţarina nu mânca aproape nimic. In Săptămâna Mare ea 
mergea la paraclis să se roage şi să se închine la zecile de icoane care se găseau acolo. 

In timpul slujbei de Sfintele Paşti, chipul ei strălucea de bucurie. Iisus Hristos 
învia în inima ei. 

Nu se aşezau la masa de prânz până nu era şi preotul prezent, ca să dea 
binecuvântare. Zilnic se repeta această rânduială. Ţarina mânca ce mânca ţarul, mâncare 
tradiţională rusească: supă de varză, caşa, hrişcă, blinii, kutia (fulgi de orez cu stafide) şi 
nelipsitul kulich (cozonac) de Paşti. 

Toate obiceiurile şi tradiţiile ruseşti şi le-a însuşit. Povestea despre tradiţia 
consumării ceaiului din Anglia, dar nu a mai practicat-o vreodată de când era „rusoaică". 

Fetele erau îmbrăcate simplu, hainele treceau de la cele mari la cele mici, nu 
aveau voie să se rujeze, să poarte părul ridicat de pe ceafa, purtau toalete alese de mama 

lor, aveau o sumă infimă ca bani de buzunar (20 de ruble pe lună - echivalentul unei 
perechi de mănuşi din dantelă), dormeau în paturi de campanie fară perne la cap. Au 
primit totuşi o educaţie pe măsura rangului lor: limbi străine, comportament în societate, 
cântat la pian, noţiuni de cultură generală. 



Copilul bolnav, Alexei, era deosebit. Toată lumea a observat ce suflet deosebit 
avea, ce duh de linişte şi blândeţe răspândea în jurul lui. 

Cei apropiaţi nu au putut trece cu vederea anumitele „senzaţii" pe care le avea 
cum că se vor întâmpla anumite lucruri. Sora lui, Anastasia, mărturisea că „Alexei are un 
fel ciudat de a vedea lucrurile". Această afirmaţie făcută de „năzdrăvana" familiei pe când 
avea doar 13 ani, arată că Alexei era într-adevăr înzestrat cu un simţ aparte. Pentru că 
acest copil era împărtăşit des, din cauza bolii, ferit de anturaj e „nesănătoase", crescut într- 
un mediu religios, Duhul Sfânt lucra prin el. Poporul îl iubea, iar prezenţa lui în mijlocul 
armatei impulsiona curajul soldaţilor. Privat de jocurile copilăriei, el s-a maturizat repede. 

In septembrie 1912, Alexei a fost bolnav câteva săptămâni, având mari dureri 
şi urlând din cauza lor tot timpul. Nu dormea, ci gemea şi repeta „Ai milă de noi, 
Doamne!". Este o altă taină de ce spunea „noi" când el suferea. 

In această perioadă, ţarina nu s-a dus niciodată la culcare, nu s-a dezbrăcat, 
rareori s-a întins pentru a se odihni. Atunci, într-unui din puţinele momente când a fost 
conştient, i-a spus mamei sale: „Când am să mor, să-mi construiţi în pădure un monument 
mic din piatră". 

Azi, pe locul unde a fost îngropat de bolşevici în pădure, este ridicată o cruce 
din lemn simplă pe un soclu de piatră maronie, nu prea mare, exact cum a cerut. De unde 
i-a venit ideea cu pădurea când ştia bine că locul ţarilor era Catedrala Sfinţilor Petru şi 

Pavel din Sankt Petersburg? Dar cu monumentul mic? Doar pe mormântul ţarilor şi a 
celor din familia lui se inscripţiona doar numele, rangul şi anii între care au trăit. Voia lui 
Dumnezeu şi viitorul stabilit de El se descoperea prin gura copilului. 

Când, în aprilie 1916, ţarul a rămas să petreacă Sfintele Paşti în mijlocul 
ostaşilor, spre surprinderea fetelor care şi-ar fi dorit ca tatăl lor să fie acasă, Alexei a spus 
că „locul ţarului este lângă armata lui". Avea 1 1 ani şi iubea armata ţării întocmai ca tatăl 
său. Nu o dată tarul 1-a luat cu el la Cartierul General al Armatei. 

5 




Atunci, ţarina, îngrijindu-se de programul de rugăciuni al copilului, scria într- 
o scrisoare adresată ţarului că la ora când ar fi trebuit să citească copilul rugăciunile, a 
plâns şi a citit ea în locul lui atunci când el uita să le citească. Câtă grijă avea de sufletul 
copiilor! Asemenea lui Iov cel mult pătimitor, care aducea jertfa Domnului zicând că 
poate copiii lui au greşit sau au gândit cu păcat împotriva lui Dumnezeu şi nu s-au căit. 
Nu întâmplător ţarina gândea sau proceda ca Iov din Vechiul Testament. Acesta era 
prăznuit în ziua când se născuse soţul ei, ţarul, care nu uita niciodată acest lucru, 
asemănând durerile sale cu ale lui Iov. 

Mucenicia albă, fară sânge, este des întâlnită în vieţile sfinţilor căsătoriţi. Dar 
cununa roşie a muceniciei, şi mai ales dăruită unei întregi familii, este arareori întâlnită. Şi 
cu atât mai mult cu cât un popor întreg a fost părtaş la uciderea familiei conducătorului 
lor. 

Jertfa soţului pentru soţie şi a soţiei pentru soţ este recunoscută şi cinstită de 
Biserică ca şi un fel de mucenicie. De aceea, al doilea tropar din timpul dănţuirii lui Isaia, 
din rânduiala Tainei Cununiei, spune: „Sfinţilor mucenici, care bine v-aţi nevoit şi v-aţi 
încununat...". 

Unită prin taina sfântă a cununiei cu ţarul Nicolae, ţarina Alexandra a fost 
sprijinul lui cel mai de nădejde, care nu i-a înşelat aşteptările niciodată. 

Corespondenţa lor exprimă revărsare de dragoste, dragoste sfântă, curată, în 
Iisus Hristos. Nu se deosebesc cu nimic scrisorile din perioada logodnei sau din perioada 
imediată căsătoriei de cele scrise după douăzeci de ani de convieţuire. Avea aceeaşi 
dragoste nemărginită şi grijă deosebită pentru soţul ei. Copiii nu au reuşit să minimalizeze 
sau să scadă această dragoste împărtăşită de amândoi. 

Când pleca la război, ţarina îi scria aproape zilnic. Scrisorile erau 
interminabile declaraţii de dragoste, credinţă şi speranţă. Ţarina îl alinta numindu-1 „raza 
soarelui". Numărul scrisorilor găsite (ţarul a păstrat toate scrisorile primite de la ea) a fost 
de 653, datate, numerotate, păstrate ca dovadă a legăturii sfinte dintre ei. II alinta, îl 
încuraja în ceea ce făcea sau pur şi simplu scria rugăciuni pentru el. „Rugăciunile şi 
credinţa plină de abnegaţie întru mila lui Dumnezeu îi dau putere omului să reziste la 
toate", scria ea. 

Cât despre legătura dintre ei, ea îi scria: „chiar dacă au rămas cu mine copiii 
noştri, cu tine pleacă o parte din viaţa mea - noi suntem un întreg...". Fiindu-i dor de el, îi 
binecuvânta şi îi săruta perna dimineaţa şi seara, iar rugăciunile ei începeau şi se terminau 
cu numele lui. 

După ce a început războiul, au fost mult timp despărţiţi, iar atunci când s-au 
întâlnit ţarina nu se sătura să-1 privească. In scrisori îl încuraja să-i destăinuiască toate 
frământările lui, ca să-1 poată ajuta mai mult. L-a compătimit mereu pentru crucea grea 
pusă pe umerii lui şi se învinovăţea că nu îl ajuta suficient, că nu îl putea apăra de 
probleme şi de nenorociri. 

în scrisori îi povestea ce făcea peste zi, ce făceau copiii, ce se întâmpla la 
Curte, intrigile apărute, problemele de conducere a statului, precum şi sfaturile 
duhovniceşti pe care le primise, insistând ca acestea să fie ascultate. 

Singurul motiv de dispută între cei doi soţi imperiali a fost Rasputin. Fiind 
plecat mult timp pe front (1904-1905 - războiul ruso-japonez, din 1914 - primul război 
mondial), ţarina i-a ţinut locul în fruntea ţării. Sfătuitorul ei principal a fost stareţul, iar 
hotărârile luate împreună nu erau pe placul Curţii neglijate - ceea ce a dus la o antipatie 
pronunţată din partea acesteia. A ajuns până într-acolo încât să se pună problema 
înlăturării forţate şi definitive a stareţului. Ţarina şi stareţul au procedat întotdeauna aşa 
cum au considerat că ar fi mai bine pentru ţară. Nu au luat cele mai bune decizii de fiecare 
dată, dar au fost sinceri în ceea ce au făcut, urmărind doar binele ţării. 

Mamă bună, soţie desăvârşită, poate că ţarină a avut unele greşeli în ceea ce 
priveşte conducerea ţării - dar îi declaraseră, în secret, război forţele oculte ale masoneriei 
împotriva cărora nu s-a putut apăra. Soarta ei, a familiei şi a monarhiei fusese hotărâtă. S- 
a aşteptat doar momentul oportun. Prin minciuni, calomnii, intrigi, instigări, promisiuni 
nefondate, acuzaţii eronate, teroare şi subminare a economiei, urătorii de Dumnezeu au 
avut ca scop dărâmarea credinţei pravoslavnice, lovind în stâlpii ei de susţinere: monarhia, 
prin ţarul credincios şi Biserica. 

După revoluţia din octombrie 1905, lojile masonice au prosperat, ajungând ca 
în anul 1917 ele să unifice elita liberală a societăţii, devenind o forţă reală. Deşi cunoşteau 
existenţa lor, ţarii le-au neglijat. Dar nu se întâmpla decât ceea ce prevăzuseră şi 
proorociseră sfinţii: căderea monarhiei şi apoi sfârşitul unei ere şi începutul alteia - care a 
umplut cerul de mucenici. 

Când a început războiul cu Germania, poporul, din rândul căruia provenea 
armata şi implicit răniţii, i-au declarat pe „nemţoaică" şi pe ţarul neautoritar cauzele 
pierderilor de război (vieţi omeneşti, zone teritoriale). Au acuzat-o, fară dovezi, că a trimis 
ajutoare financiare germanilor. Ii reproşau provenienţa de care ea se debarasase de fapt. 
Era adevărat că armata ţarului lupta împotriva armatei fratelui ei, o situaţie dureroasă şi 

nedorită - dar ţarina s-a comportat ca o rusoaică veritabilă, sprijinind poporul rus. Şi în 
jurul tuturor acuzaţiilor era găsit, invariabil, numele stareţului Rasputin. 

Sora ei, devenită monahia Elisabeta, a fost la ţarină (probabil trimisă de 
familia Romano v, care a încercat să evite înlăturarea forţată a lui Rasputin din preajma ei) 
în luna decembrie 1916, încercând să-i sugereze debarasarea de stareţ. Ţarina n-a ascultat- 
o, continuând să aibă încredere în el. Maica a prevenit-o asupra situaţiei critice în care se 
găsea ţara şi atunci au auzit şi fetele pentru prima dată că existau anumiţi revoluţionari 
care doreau să îl detroneze pe ţar şi să preia conducerea ţării. După o săptămână de la 
vizita maicii Elisabeta, stareţul a dispărut. A fost găsit mai târziu în apele îngheţate ale 
Nevei. Era mort. 

Ţarina a fost copleşită de durere, deşi stareţul o prevenise, nu o dată, de faptul 
că va fi ucis. După isterie, a urmat o stare total opusă, de calm, de nesimţire. Şi-a dat 
seama că încep să se împlinească toate prezicerile lui. Toată familia a fost profund 
marcată. Iar ţarul a fost copleşit că un creştin din familia lui a luat viaţa unui om fară nici- 
o remuşcare. 

Ţarina a constatat în timp adeverirea prezicerilor stareţului, iar sfaturile şi 
învăţăturile lui - pe care le-a notat în jurnalul ei - i-au fost de ajutor şi suport moral până 
în ultima zi. 

în data de 2 martie, când a început noua revoluţie, ei erau departe unul de 
celălalt. Plecat la Cartierul General al Armatei, el nu a mai putut să se întoarcă la palat. In 
scrisoarea trimisă de ţarină în acea zi, pentru prima dată a apărut o expresie nouă: „suntem 
alături de tine, sfinte martir... Dacă va trebui să ne supunem împrejurărilor, Dumnezeu ne 
va ajuta să ne eliberăm de ele. O, sfântul meu martir... Dumnezeu prin mila Sa să-ţi dea 
putere şi înţelepciune, El te va răsplăti pentru aceste suferinţe nebune...". 

Ţarul recunoştea că scrisorile ei îi erau singura mângâiere. Nu mai ştiau în 
cine să aibă încredere şi asta îi lega şi mai mult. Se compătimeau reciproc, fiindcă se 

cunoşteau bine, şi ştiau ce neputincioşi şi timizi erau ca oameni, dar s-au lăsat pe deplin în 
mâna lui Dumnezeu, Cel ce cunoaşte slăbiciunea firii omeneşti. 

Când, pe 8 martie 1917, ţarina a fost anunţată că era arestată cu toţi copiii, ea 
a strâns slujitorii, le-a împărţit daruri şi câte o icoană, spunându-le să plece ca să nu fie 
arestaţi şi ei. Au rămas puţini slujitori fideli care nu i-au părăsit, urmându-i în exil. Acolo 
s-au mai retras de bună voie sau siliţi câţiva, rămânând patru, care şi-au găsit sfârşitul 
alături de familie în Ekaterinburg. 

Primul loc de exil a fost în oraşul Tobolsk, în casa guvernatorului, numită 
„casa libertăţii" în mod ironic. In ziua când s-au mutat în casă, a venit preotul şi a stropit 
camerele cu apă sfinţită. Aici şi-au continuat pe cât au putut strădaniile de a duce o viaţă 
creştinească. 

De acolo, ţarina a putut coresponda o perioadă cu prietena ei Ana, rămasă în 
Sankt Petersburg. Ii scria că duce o viaţă liniştită, dar că a încărunţit repede şi că a slăbit. 
De aici se înţelege că era aparent liniştită şi că, pentru a-şi menaja familia, trăia un 
zbucium sufletesc neexteriorizat. 

îşi amintea în mod cert prezicerile stareţului, testamentul lui (în care preciza 
că dacă va fi ucis de cineva din familia Romanov, întreaga familie a ţarului va muri în mai 
puţin de doi ani de la moartea lui) şi ceea ce le-a descoperit „fericita" Paşa de la Sarov. 

In toată tristeţea ei, ţarina a compătimit-o pe Ana şi pe cei rămaşi în Sankt 
Petersburg ca să trăiască „grozăviile" ce se petreceau. Se considera fericită fiindcă îşi avea 
soţul şi copiii lângă ea. Dar starea de incertitudine legată de viitorul lor şi-a pus amprenta 
pe ţarină, care se usca pe picioare. Tronul era pierdut, se consolase, dar suferea şi îi scria 
Anei: 

„Cât de mult am îmbătrânit, dar mă simt ca o mamă a ţării şi sufăr ca pentru 

copilul meu, şi-mi iubesc patria mea în ciuda tuturor grozăviilor şi păcatelor de acum... Tu 
ştii că nu poţi să smulgi iubirea din inima mea şi nici Rusia... în ciuda nerecunoştinţei 
criminale faţă de ţar care îmi rupe inima... Doamne, miluieşte şi salvează Rusia". 

In noaptea anului nou, ea a notat în jurnal doar trei rânduri: „Ii mulţumesc 
Domnului că suntem salvaţi şi că suntem împreună, şi pentru că în tot acest an El ne-a 
ocrotit pe noi şi pe toţi cei ce ne sunt dragi". 

In ziua aniversării a douăzeci şi patru de ani de la logodna lor, pe 7 aprilie, li 
s-a permis să participe la slujba religioasă ţinută într-o sală de un preot şi patru maici de la 
mănăstirea „Ivanovsk" din oraş. 

Spunea ţarina celor din jurul ei: „Dumnezeu ne-a trimis aceste chinuri; le 
accept cu mulţumire pentru izbăvirea mea veşnică... trebuie îndurată şi această 
amărăciune îngrozitoare... trebuie să ne supunem şi la asta. Nu a băut Iisus Hristos cupa 
până la fund?". Se referea la umilinţa la care erau supuşi de către păzitorii lor. 

I-a încercat o nouă tristeţe când, pe 12 aprilie, au fost anunţaţi că trebuie să 
schimbe locul de exil. 

Partea dificilă era că Alexei, bolnav fiind, nu putea fi transportat. Ţarina a avut 
de ales între a pleca cu soţul ei sau a rămâne cu copilul. Temându-se pentru viaţa ţarului, a 
părăsit Tobolskul cu inima frântă, lăsându-1 pe Alexei cu trei dintre surori. Li s-a permis să 
o ia pe Măria cu ei. Au stat despărţiţi patru săptămâni, timp în care au corespondat cifrat, 
deoarece toate scrisorile treceau prin mâna paznicilor. 

S-au reîntâlnit toţi, pe 10 mai, la ultimul lor domiciliu, casa Ipatiev din 
Ekaterinburg. Aici, slăbită fizic, ţarina a stat mai mult culcată sau aşezată în balansoar, 
citind sau rugându-se. Erau calmi şi stăpâni pe ei, pregătiţi de orice sacrificiu cerut pentru 
binele ţării. Seninătatea şi credinţa lor puternică au avut un efect de contagiozitate asupra 

întregului grup din casă. Slujitorii, cu care au pornit în exil, au rămas alături de ei până în 
ultima clipă, deşi ar fi putut să plece oricând. 

între timp, s-a hotărât soarta lor: uciderea prin împuşcare. Se ştia cine va trage 
în fiecare membru al familiei. Cel care a ales să tragă în ţarină s-a numit Iacob Iurovski. 
Acesta a lăsat scrisă o notă cu privire la tot ce s-a întâmplat în aceea noapte de 16 spre 17 
iulie 1918 în subsolul casei Ipatiev. El a notat că ţarina şi-a ridicat mâna pentru a-şi face 
semnul sfintei cruci după ce li s-a citit verdictul şi înainte de a fi secerată de gloanţe. Nu a 
ţipat, nu a leşinat, reacţia ei a fost spontană, de adevărată creştină, mărturisitoare a sfintei 
Cruci. 

Asasinul ei a fost „răsplătit" cu întemniţarea în lagărele staliniste pentru 20 de 
ani a fiicei sale, Rimma, favorita Komsomolului (organizaţia de tineret omoloagă U.T.C.- 
ului din România) din Ekaterinburg. Iacob Iurovski a murit în chinuri şi dureri mari 
provocate de un ulcer gastric în anul 1938. 

Fie ca rugăciunile ei - de mamă, soţie şi muceniţă - ale ţarinei să ne acopere şi 
să ne întărească în toată vremea vieţii noastre. Iar exemplul vieţii ei vrednic de urmat să 
ne fie spre întărire şi luare aminte. Amin. 

Sfânta mare ducesă a Rusiei, cuvioasa şi muceniţă 
ELISABETA FEODOROVNA (1864-1918) 



Cea de-a doua fiică în familia marelui duce de Hessen-Darmstadt, Ernest 
Ludwig al IV-lea şi a Alisei, fiica reginei Victoria a Angliei, a primit la naştere numele 
Sfintei Elisabeta, mama sfântului Ioan Botezătorul. 

Prin căsătoriile lor, cele patru surori, principese de Hessen, au unit prin 
legături de rudenie casele imperiale rusă, engleză şi germană. Elisabeta şi Alix, viitoarea 
ţarină Alexandra şi sora ei cea mai mică, au fost alese de Dumnezeu să îmbrăţişeze 
credinţa ortodoxă a Rusiei. Deşi prinţesele venite în Rusia erau obligate să se 
convertească la ortodoxie înaintea căsătoriei, Elisabeta a fost scutită de acest lucru. Avea 
douăzeci de ani când a sosit în Rusia pentru a se căsători cu marele duce Serghie 
Alexandrovici Romanov, fratele tarului Alexandru al III-lea. Nunta a avut loc în data de 3 
iunie 1884. 

O căsătorie fictivă deoarece soţul avea înclinaţii nefireşti, fiind homosexual. 
Din acest motiv, nu au avut copii. 

Mama Elisabetei a murit tânără, la doar treizeci şi cinci de ani, însă a fost o 
femeie inteligentă şi înţeleaptă şi a lăsat sădite în inimile copiilor ei principiile vieţii 
creştine şi mai ales dragostea pentru aproapele. 

Toată viaţa, inima Elisabetei a ars de dragoste şi milă nesfârşită pentru ceilalţi. 
A demonstrat acest lucru inclusiv în momentul martirajului ei. 

Marele duce Serghie Alexandrovici, soţul ei, comandant al regimentului de 
gardă a ţarului, a fost profund religios şi suferea mult din cauza înclinaţiilor sale nefireşti. 
Din acest motiv, se refugia în petreceri şi era gelos pe soţia lui. Soţie care nu i-a reproşat 

nimic şi care, cel puţin pentru cei din jurul ei, părea fericită, îşi iubea soţul pentru că aşa 
poruncea Dumnezeu. Putem spune că prin căsătorie şi-a luat o cruce a muceniciei, pe care 
a purtat-o cu demnitate. 

îşi consuma toată dragostea, bunătatea şi energia, organizând diverse baluri şi 
acţiuni de binefacere şi de într-ajutorare a celor năpăstuiţi. Aduna înalta societate în jurul 
ei, implicându-o în săvârşirea de fapte bune. Acesta era scopul ei - viaţa în bunăstare şi 
slavă o nemulţumeau. Participa la recepţiile oficiale doar întrucât statutul social îi 
impunea aceasta. 

în scurt timp după venirea în Rusia, a fost cucerită de profunzimea, adevărul, 
frumuseţea şi bogăţia Bisericii Ortodoxe. Când a luat decizia de a părăsi confesiunea 
protestantă în schimbul ortodoxiei, soţul ei a plâns de bucurie. Emoţionat profund şi 
bucuros de decizia cumnatei sale, ţarul Alexandru al III-lea i-a dăruit o icoană scumpă a 
Mântuitorului, icoană de care nu se va despărţi niciodată. 

Ea s-a preocupat de nevoile duhovniceşti ale oamenilor. Ce exemplu poate fi 
mai elocvent decât faptul că a construit paraclise pe care le-a pus pe roţi şi le-a dus acolo 
unde era nevoie de sfintele slujbe. In palatul din Kremlin, locuinţa ei, a creat ateliere 
specializate în care a adunat la lucru femei din toate clasele sociale, dărâmând barierele 
dintre ele. 

In anul 1891, Dumnezeu i-a dăruit pentru creştere şi educare doi copii mici, 
orfani de mamă, ai marelui cneaz Pavel, frate al ţarului Alexandru al III-lea. Aceştia au 
rămas în preajma Elisabetei şi a soţului său până în anul 1905. Ella, cum i se spunea în 
familie, şi-a revărsat toată atenţia asupra celor doi copii. 

Viaţa ei s-a schimbat începând cu 4 februarie 1905, când soţul ei a fost ucis. 
Din acea zi, ea a renunţat definitiv la vechiul stil de viaţă, pornind cu hotărâre spre unul 
nou - în slujba lui Dumnezeu. După perioada de doliu petrecută în rugăciune şi meditaţie, 

a părăsit palatul şi s-a mutat într-o locuinţă modest mobilată care avea trei încăperi mici. 
Patul ei de acum va fi de lemn, fară saltea. 

înainte de a se retrage, şi-a împărţit averea, o parte din ea dăruind-o 
Comunităţii Sfintelor Măria şi Marta, comunitate pe care ea însăşi o întemeiase. însăşi 
denumirea arată ce scop avea această Comunitate: să-I slujească lui Dumnezeu prin 
rugăciuni şi fapte. 

A înfiinţat un cămin pentru muncitoarele tinere, un spital particular, un 
sanatoriu pentru femeile sărace bolnave de tuberculoză, a hrănit orfanii şi săracii, a ridicat 
mai multe biserici în vechiul stil arhitectural şi iconografic. 

In urma decesului soţului ei, a devenit preşedinta Asociaţiei „Misiunea rusă", 
misiune care ocrotea aşezămintele ruseşti din Palestina şi organiza pelerinaje în Ţara 
Sfântă. In anul 1888, a plecat la Locurile Sfinte - cu ocazia sfinţirii bisericii ruseşti Sfânta 
Măria Magdalena din Ghetsimani. Atunci, trăind bucuria şi solemnitatea momentului, într- 
un impuls izvorât dintr-un profund sentiment duhovnicesc, a spus că şi-ar dori să fie 
înmormântată în această biserică. Deşi şi-a dorit să se întoarcă la Ierusalim în pelerinaj, nu 
a mai reuşit. Tot atunci, în biserica nou sfinţită, s-a rugat din toată inima ca Alix şi Nicolae 
să fie uniţi în dragostea lor. 

A îmbrăcat haina monahală în ziua de 2 aprilie 1910 împreună cu treizeci de 
surori laice, devenind stareţa noii Mănăstiri Sfânta Măria Magdalena din Sankt 
Petersburg, mănăstire la care s-au adăugat o biserică, un spital, ateliere şi şcoli. 
Călugăriţele nu erau izolate ci vizitau şi îngrijeau săracii şi bolnavii. 

Sufletul Maicii Elisabeta se înălţa duhovniceşte în raport cu jertfa ei. Dormea 
două-trei ore pe noapte pe patul de scânduri şi pernă umplută cu paie, miezul nopţii o 
găsea în rugăciune în biserică, apoi străbătea spitalul, alinându-i pe cei aflaţi în suferinţă. 
De multe ori, bolnavii mureau în mâinile ei, lăsându-i în îngrijire copiii lor. în capelă, ea 
citea psaltirea la căpătâiul trupurilor neînsufleţite. în rând cu celelalte măicuţe, vizita de 

două ori pe săptămână sanatoriul bolnavelor de tuberculoză tară a se feri de îmbrăţişarea 
bolnavelor contagioase, la acea oră neexistând tratament medicamentos pentru vindecare. 

în anul 1914, când a început războiul mondial, ea s-a pus în slujba ţării 
îngrijind răniţii. Un război greu, pierdut, care va duce la destabilizarea ţării, moment de 
care au profitat urătorii de Dumnezeu. Prin minciună, intrigi şi calomnie, anarhiştii au 
declanşat revoluţia care nu a mai putut fi oprită. In simplitatea lor, oamenii au fost 
manipulaţi fară să realizeze pasul greşit pe care urmau să-1 facă. 

Poporul nu a uitat originea germană a prinţeselor de Hessen, acuzându-le de 
trădare a Rusiei, la îndemnul celor care ocupau funcţii de conducere în jurul ţarului şi de 
la care a pornit revolta în popor. 

Chiar dacă ambasadorii şi delegaţii oficiali din străinătate au îndemnat-o să 
părăsească Rusia, ea a refuzat, fiind hotărâtă să împartă aceeaşi soartă cu poporul ei. Le-a 
răspuns că nu îşi va părăsi de bună voie nici mănăstirea, nici ţara. îşi renega originile sau 
cel puţin nu le amintea niciodată, simţind că aparţinea pe deplin poporului rus, numindu-1 
poporul ei. 

La începutul anului de grea cumpănă, 1917, maica Elisabeta a spus: „Rusia a 
pierit, însă Sfânta Rusie este vie". Ceea ce arată că maica făcea parte din acei drepţi ai 
Rusiei care vedeau din punct de vedere duhovnicesc „cele depărtate ca pe cele apropiate" 
şi că i se descoperise sensul încercărilor trimise. 

A fost evacuată din Sankt Petersburg în a treia zi de Paşti a anului 1918 şi 
dusă la Ekaterinburg. întruna din ultimele ei scrisori scria că: „probabil că încă nu suntem 
demni de coroana martirajului". Gândul ei preferat, care-i dădea puteri în ceea ce făcea, 
era că „umilinţa şi suferinţa ne apropie de Dumnezeu". Conştientă de deznodământ, se 
ruga încontinuu. Şi-a îndeplinit până la capăt datoria de a se ruga şi ajuta pe ceilalţi. 

La sfârşitul lunii mai 1918, a fost exilată împreună cu ucenica ei Varvara mai 

departe, în oraşul Alapaevsk, la 120 kilometri de Ekaterinburg, unde au fost aduşi şi alţi 
Romanovi exilaţi din Sankt Petersburg. Erau marele cneaz Serghei Mihailovici, fiii 
marelui cneaz Konstantin: Konstantin, Igor şi Ioan, cneazul Vladimir Palei şi tânărul 
cneaz Pavel, care era în vârstă de 17 ani. 

In noaptea de 17 spre 18 iulie 1918, au fost urcaţi în căruţe. Martorii au 
declarat că erau calmi, în mod sigur îi întărea rugăciunea maicii stareţe Elisabeta şi a 
ucenicei şi surorii ei de botez, Varvara (Iacovleva). Căruţele s-au oprit lângă un puţ de 
mină necunoscut, pe jumătate inundat, din apropierea orăşelului. Cneazul Serghei 
Mihailovici a încercat să se împotrivească, dar a fost împuşcat în mână. Au aruncat-o 
prima pe maica Elisabeta, după ea pe maica Varvara şi apoi pe bărbaţi. Şi fiindcă nimeni 
nu s-a înecat, au fost aruncate două grenade, după care unele voci nu au mai fost auzite. 
Apoi au umplut puţul cu vreascuri şi crengi uscate şi le-au dat foc. Moartea a fost lentă şi 
chinuitoare. 

S-au auzit ore în şir cântări de rugăciune de sub pământ. Erau intonate de 
maica Elisabeta. In întunericul minei, sufocată de fum, grav rănită prin cădere, ea s-a târât 
până la trupul lui Ivan, care era pe moarte, şi i-a bandajat cu un pansament, improvizat din 
fustă, capul găurit. A murit îngrijind un suferind şi cu rugăciunea pe buze, lăsând îngerii 
să-i continue cântarea. 

Contrarevoluţionarii, anunţaţi de un ţăran, care trecând prin zonă a auzit 
rugăciunile, au ajuns prea târziu. Sufletele tuturor plecaseră în ceruri. Maica a fost găsită 
pe o terasă a minei, la 16 metri adâncime, alături de trupul cneazului Ivan. La piept purta 
icoana Mântuitorului primită de la ţarul Alexandru al III-lea cu ocazia îmbrăţişării 
ortodoxiei. îngerii s-au bucurat, primind sufletul ei curat. 

Rămasă orfană de mică, neîmplinită prin căsătorie, privată de bucuria de a fi 
mamă, văduvă la 40 de ani, petrecându-şi viaţa în preajma celor suferinzi, a orfanilor, 
trăindu-le durerile, decepţionată de acuzaţiile nefondate ale revoluţionarilor, îndepărtată 

forţat de obştea ei şi de cei ce aveau nevoie de ea, marea ducesă, cuvioasă şi muceniţă, a 
plecat capul şi a primit totul, mulţumind lui Dumnezeu şi încredinţându-se Lui. 

Credinţa i-a fost pe măsura bunătăţii. Bunătatea a fost arma ei. L-a iertat 
imediat pe asasinul soţului ei. L-a cercetat în închisoare şi i-a explicat dimensiunea 
păcatului săvârşit. La plecare, i-a dat o Evanghelie şi l-a rugat să o citească. A sperat că 
acel suflet nu se va pierde, ci se va pocăi şi va obţine iertarea de la Dumnezeu. A mijlocit 
în faţa ţarului Nicolae pentru micşorarea sentinţei primite de criminal. Din nefericire, acel 
om a murit convins că făcuse un lucru bun. 

Pe locul unde a murit marele duce, soţul ei, ea a ridicat o cruce pe care a pus 
să se graveze cuvintele Mântuitorului nostru Iisus Hristos: „Părinte, iartă-le lor, că nu ştiu 
ce fac!". 

Maica a avut parte de slujba înmormântării abia pe 1 noiembrie 1918, aceasta 
ţinându-se pentru toţi în Catedrala din Alapaevsk, organizată de comandantul Armatei 
Albe din zonă. 

Atât de mare a fost ura bolşevicilor faţă de aceşti mucenici, încât în iulie 1919 
trupurile au fost deshumate şi mutate în oraşul Irkuţk, de unde pe 28 februarie 1920 au 
fost transportate spre China. In momentul ieşirii din ţară, urătorii de Dumnezeu şi 
duşmanii sfinţilor Lui au încercat profanarea sicrielor. Au intervenit soldaţii chinezi şi i-au 
oprit. Pe 3 aprilie 1920, sicriele au fost depuse în cripta bisericii Sfântul Serafim din 
Sarov - care aparţinea cimitirului Misiunii Ruse din Pekin. 

Dar Dumnezeu a vrut ca moaştele celei care L-a iubit şi I-a slujit să aibă un alt 
loc de veci. Şi prin grija surorii ei, Marchiza de Milford-Haven, rămăşiţele pământeşti ale 
Sfintei Muceniţe Elisabeta şi ale ucenicei sale, Varvara, trecând prin Shanghai şi Suez au 
ajuns în Palestina. Aici, Patriarhul Ierusalimului, Damian, împreună cu numeroşi clerici şi 
cu mulţime de locuitori din zonă, au celebrat funeraliile sfintelor, depunându-le trupurile 
în cripta bisericii Sfânta Măria Magdalena din Ghetsimani, în Ierusalim. Dorinţa ei a fost 

îndeplinită. Domnul Dumnezeu i-a arătat mare cinste, primind-o în Pământul Naşterii şi 
învierii Mântuitorului Iisus Hristos. 

Astăzi, moaştele Sfintei Muceniţe Elisabeta sunt aşezate într-o raclă de 
marmură albă, în partea dreaptă a sfântului altar al Bisericii Sfânta Măria Magdalena, care 
a devenit mănăstire de maici a Bisericii Ruse din Diaspora. Sfânta Elisabeta este prăznuită 
pe 1 8 iulie. 

In Alapaevsk s-a deschis o mănăstire de maici cu hramul Sfinţilor Noi 
Mucenici ai Rusiei, chiar pe locul unde au fost ucişi maica Elisabeta, maica Varvara şi 
ceilalţi membri ai familiei Romanov. 

Fie ca jertfa şi rugăciunile lor să fie bine primite în faţa Tronului Ceresc, iar 
noi să îi avem mijlocitori pentru iertarea păcatelor noastre şi întărirea în credinţă până la 
sfârşit. Amin. 

Acatistul Sfinţilor Tari mucenici 

5 5 



Condacul I: 

Aleşilor şi de toată lumea lăudaţi ţari mucenici, mijlocitori ai pământului 
rusesc şi rugători sfinţi ai poporului rus, dreptcredinciosului ţar Nicolae, ţarinei Alexandra 
şi copiilor lor Olga, Tatiana, Măria, Anastasia şi Alexei, cântare de laudă să le aducem, cu 
credinţă şi cu dragoste. Pentru că aveţi îndrăzneală către Domnul, care v-a proslăvit, 
ocrotiţi-ne de toate relele şi nevoile cu rugăciunile voastre, pentru ca noi să vă cântăm aşa: 

Bucuraţi-vă, sfinţilor ţari mucenici, care pentru Rusia înaintea lui Dumnezeu 
sunteţi rugători şi preaslăviţi făcători de minuni! 

Icosul I: 

Făcătorul îngerilor, împăratul şi Domnul tuturor făpturilor, care soarta 
popoarelor şi a împărăţiilor o conduce după voia Sa, a dăruit Rusiei o cunună de ţari 
binecuvântaţi, alegându-1 pe ţarul Nicolae şi pe cei din familia sa ca să-I fie jertfa vie şi 
bineplăcută. Iar noi, minunându-ne de această purtare de grijă a lui Dumnezeu, cu inimă 
smerită le aducem laudă acestea: 

Bucură-te, unsule al Domnului, Nicolae, podoaba tronului împărătesc al Rusiei; 
Bucură-te, ţarină Alexandra, frumuseţea şi slava înţeleptelor femei creştine; 
Bucură-te, ţareviciule Alexie, jertfa nevinovată adusă Domnului; 

Bucuraţi-vă, adevărate mirese ale lui Hristos şi muceniţe Olga, Tatiana, Măria şi 
Anastasia; 

Bucuraţi-vă, că pe Hristos din toată inima L-aţi iubit; 

Bucuraţi-vă, că până la moarte credinţa în Dumnezeu aţi păstrat; 

Bucuraţi- vă, că în viata voastră multe necazuri ati îndurat; 

Bucuraţi-vă, că din suferinţa lui Hristos cu bărbăţie v-aţi împărtăşit; 

Bucuraţi-vă, că în ceruri şi pe pământ de Dumnezeu aţi fost proslăviţi; 

Bucuraţi-vă, că cetei sfinţilor noi mucenici v-aţi alăturat; 

Bucuraţi-vă, că Rusia cu mila voastră aţi apărat; 

Bucuraţi-vă, că tămâia rugăciunii pentru noi lui Dumnezeu aţi adus; 

Bucuraţi-vă, sfinţilor ţari mucenici, care pentru Rusia înaintea lui Dumnezeu sunteţi 
rugători şi preaslăviţi făcători de minuni! 

Condacul 2: 

Ştiutorul inimilor, Dumnezeu, văzând dorinţa ta cea tare de a-I sluji cu 
credinţă şi în adevăr Lui şi poporului credincios, a binevoit să te ungă pe tine, de 
Dumnezeu unsule ţar Nicolae, peste pământul Rusiei. Iar Tu, primind coroana 
împărătească precum o ascultare dată de Dumnezeu, te-ai străduit mult pentru înflorirea şi 
întărirea Rusiei, cântându-I Milostivului care ţi-a dat putere şi binecuvântare cântarea 
îngerească: Aliluia! 

Icosul 2: 



Cu minte luminată şi inimă curată supunându-te voii lui Dumnezeu, luând ca 
exemplu bunătatea lui Hristos, ai primit conducerea Rusiei, ţarule Nicolae. Ai zidit cu 
râvnă biserici şi mănăstiri, întărind Biserica Ortodoxă, şi i-ai cinstit pe slujitorii lui 
Dumnezeu. Pentru aceasta lăudăm străduinţa ta şi îţi cântăm acestea: 

Bucură-te, că din tinereţe ti-ai dăruit inima lui Dumnezeu; 

Bucură-te, că ai fost alesul şi unsul Lui; 

Bucură-te, cel ce sceptrul împărătesc cu demnitate l-ai purtat; 

Bucură-te, că slujirea împărătească cu frică de Dumnezeu ai plinit; 

Bucură-te, că puterea şi slava Rusiei ai întărit; 

Bucură-te, cel ce în popor dreapta închinare şi buna cinstire ai sădit; 

Bucură-te, că de binele poporului te-ai îngrijit; 

Bucură-te, că de atunci şi până acum pentru cei nevoiaşi în faţa Domnului ai mijlocit; 

Bucură-te, cel ce cu biserici şi mănăstiri pământul Rusiei ai împodobit; 

Bucură-te, cel ce apărător drept al Bisericii Ortodoxe ai fost; 

Bucură-te, că pentru Rusia şi poporul rus sufletul ţi-ai pus; 

Bucură-te, cel ce cu coroana împărăţiei de împăratul Slavei ai fost încoronat; 

Bucuraţi-vă, sfinţilor ţari mucenici, care pentru Rusia înaintea lui Dumnezeu sunteţi 
rugători şi preaslăviţi făcători de minuni! 

Condacul 3: 



Cu putere de sus fiind întărit, cu bărbăţie ai slujit Domnului, ţării, neamului 
tău şi popoarelor ortodoxe, fiind apărătorul lor. Ai condus spre biruinţă oastea rusească 
pentru salvarea Serbiei şi purtător de biruinţă împotriva duşmanilor Rusiei şi a credinţei 
ortodoxe te-ai arătat. Pentru aceasta, cu mulţumire Ii cântăm Domnului: Aliluia! 

Icosul 3: 

Având în inima ta încrederea nemărginită în ajutorul Atotputernicului 
Dumnezeu şi dorinţa arzătoare de a sluji Rusiei, ai spus, sfinte pătimitorule, că jertfa ta 
pentru binele ţării este adusă. Invaţă-ne şi pe noi să ne jertfim pentru credinţa noastră, 
împlinind porunca dragostei, şi cântându-ţi, Sfinte Ţar Nicolae, acestea: 

Bucură-te, mare râvnitor al credinţei ortodoxe; 
Bucură-te, cel ce ai fost aprig păzitor al legii şi dreptăţii; 
Bucură-te, milostivule şi blândule domnitor; 
Bucură-te, podoaba împăraţilor şi a ţarilor; 
Bucură-te, bunule slujitor, care de ţara ta ai fost iubit; 
Bucură-te, cel ce de mersul ţării cu sârguinţă te-ai îngrijit; 
Bucură-te, că sfaturile rele ale duşmanilor Rusiei le-ai dispreţuit; 
Bucură-te, cel ce, în vremuri de restrişte, bărbăţie în hotărâri ai dovedit; 
Bucură-te, că ţările şi popoarele ortodoxe le-ai ocrotit; 

Bucură-te, că apărător al Rusiei de Domnul ai fost rânduit; 
Bucură-te, cel ce stai în faţa Sfintei Treimi; 

Bucură-te, cel ce, împreună cu toţi sfinţii, pentru sufletele noastre mijloceşti; 

Bucuraţi-vă, sfinţilor ţari mucenici, care pentru Rusia înaintea lui Dumnezeu sunteţi 
rugători şi preaslăviţi făcători de minuni! 

Condacul 4: 

Furtuni de ispite a ridicat tatăl minciunii, diavolul, cu răutatea, cârtirea şi 
clevetirea celor tară de lege, adunându-i pe cei depărtaţi de Domnul ca să distrugă şi să 
risipească împărăţia Rusiei. Tu însă, dreptcredinciosule Ţar Nicolae, dorind să înlături 
uciderea între fraţi, ai părăsit puterea şi slava pământească, rugându-L pe Dumnezeu să-i 
păzească pe cei drepţi, ca toţi să-I cânte Lui: Aliluia! 

Icosul 4: 

Auzind şi văzând distrugerea ţării tale, te-ai rugat, sfinte ţar, ca Preasfânta 
Născătoare de Dumnezeu să izbăvească împărăţia Rusiei. S-a arătat împărăteasa Cerurilor 
luând sceptrul şi conducerea împărăţiei din mâna împăratului pământesc nedorit de popor, 
spre marea bucurie a credincioşilor care îţi cântă, sfinte pătimitorule: 

Bucură-te, că voia ta voii lui Dumnezeu o ai dat; 
Bucură-te, că slava pământească nepătată o ai păstrat; 

Bucură-te, că ai schimbat coroana împărătească pe una de spini; 
Bucură-te, că răbdării lui Hristos i-ai urmat; 
Bucură-te, că hule şi năpaste, tară să cârteşti, ai răbdat; 

Bucură-te, cel ce asemenea lui Iov mult-pătimitorul răbdare în suferinţe ai arătat; 

Bucură-te, că ocrotirii Maicii Domnului ţara Rusiei o ai încredinţat; 

Bucură-te, că rugăciuni lui Dumnezeu pentru ţară ai adus înflăcărat; 

Bucură-te, că dreapta credinţă până la sfârşit o ai păstrat; 

Bucură-te, că de slavă împărătească în cer şi pe pământ ai fost învrednicit; 

Bucură-te, că porfira împărătească cu sângele tău o ai înroşit; 

Bucură-te, că, asemenea Domnului, suferinţă de bună voie ai primit; 

Bucuraţi-vă, sfinţilor ţari mucenici, care pentru Rusia înaintea lui Dumnezeu sunteţi 
rugători şi preaslăviţi făcători de minuni! 



Condac 5: 

Ca o stea călăuzită de Dumnezeu te-ai arătat, slăvită ţarină Alexandra, şi 
primind credinţa ortodoxă ai iubit din toată inima rugăciunile, locaşurile Domnului şi 
întreaga zidire a Tatălui Ceresc. In aceeaşi evlavie ţi-ai educat copiii şi i-ai pregătit ca o 
jertfa curată şi fară de prihană pentru Hristos, cântându-I cu mulţumire: Aliluia! 

Icosul 5: 



Văzând Domnul tăria credinţei tale şi puterea de a răbda, Sfântă Ţarină 
Alexandra, ţi-a dat ţie, soţului tău şi copiilor voştri să beţi cupa cea amară a suferinţelor şi 
moarte de mucenici să primiţi. Tu te-ai asemănat Mielului Hristos şi sufletul tău a 
cunoscut amară suferinţă, iar noi, amintindu-ne de chinurile tale, îţi cântăm acestea: 

Bucură-te, că orfană fiind, de Maica Domnului în grijă ai fost luată; 

Bucură-te, că în faţa icoanei Feodorovskaia, Maicii Domnului ai fost închinată; 

Bucură-te, cea care cu dragoste şi înţelepciune de Dumnezeu ai fost înzestrată; 

Bucură-te, cea care sfinţenia Ortodoxiei o ai preţuit; 

Bucură-te, că împreună cu soţul tău în dragoste şi bunăcuviinţă ai trăit; 

Bucură-te, că mamă iubitoare copiilor tăi te-ai arătat; 

Bucură-te, cea care suferinţele ostaşilor ai uşurat; 

Bucură-te, că Celui ce a spălat picioarele ucenicilor te-ai asemănat; 

Bucură-te, că pe mamele Rusiei în întristări le-ai mângâiat; 

Bucură-te, că eşti lauda şi bucuria soţiilor din Rusia; 

Bucură-te, că în vasul tău ca pe un mir ai strâns milostenia; 

Bucură-te, cea care faţă de ţară şi Ortodoxie până la moarte credincioşia ai păstrat; 

Bucuraţi-vă, sfinţilor ţari mucenici, care pentru Rusia înaintea lui Dumnezeu sunteţi 
rugători şi preaslăviţi făcători de minuni! 

Condacul 6: 



Propovăduitori ai slavei lui Dumnezeu şi râvnitori ai bunei-cuviinţe fiind, 
Sfinţilor Nicolae şi Alexandra, chipul căsătoriei binecuvântate unită prin dragoste aţi 
arătat oamenilor credincioşi şi tuturor celor ce vă cinstesc. Mulţumind, să-I cântăm Celui 
ce v-a proslăvit: Aliluia! 

Icosul 6: 

Aţi strălucit ca stelele în dreptcredincioasa împărăţie rusească, încununaţi 
fiind de Dumnezeu, ţarule Nicolae şi ţarină Alexandra. Voi aţi avut în viaţa şi lucrarea 
voastră dragostea, milostenia şi credinţa. V-aţi crescut şi educat copiii în evlavie şi fiind 
luaţi prizonieri de cei ce luptau împotriva lui Dumnezeu, împreună v-aţi păstrat credinţa, 
nădejdea şi dragostea pentru Domnul. Iar sfârşit mucenicesc primind, v-aţi făcut părtaşi 
împărăţiei Cerurilor. Cei ce sunteţi ocrotitori ai pământului rusesc, rugaţi-L pe Dumnezeu 
să salveze ţara şi pe toţi cei ce vă pomenesc şi cântă acestea: 

Bucuraţi- vă, că aţi arătat chipul adevăratei căsnicii creştine; 
Bucuraţi- vă, că dragostea cerească în voi cu adevărat a sporit; 
Bucuraţi-vă, că săracilor şi celor din nevoi ocrotitori v-aţi arătat; 
Bucuraţi- vă, podoabe ale smereniei creştine, 

Bucuraţi-vă, cei ce aţi fost izgoniţi pentru adevăr, că a voastră este împărăţia Cerurilor; 
Bucuraţi-vă, că plata voastră multă este în Ceruri; 
Bucuraţi-vă, cei ce calea îngustă şi anevoioasă aţi urmat; 
Bucuraţi-vă, ai bunătăţilor cereşti moştenitori; 

Bucuraţi- vă, că îngerii cu voi în cer se bucură; 

Bucuraţi- vă, că poporul pe pământ vă slăveşte; 

Bucuraţi- vă, cei ce de poporul rus sunteţi proslăviţi; 

Bucuraţi- vă, cei ce cu Domnul şi Preacurata Sa Maică veşnic împărăţiţi; 

Bucuraţi-vă, sfinţilor ţari mucenici, care pentru Rusia înaintea lui Dumnezeu sunteţi 
rugători şi preaslăviţi făcători de minuni! 



Condacul 7: 

Iubitorul de oameni Dumnezeu a adus bucurie poporului rus, dăruindu-i-1 pe 
ţareviciul Alexei, copil luminat şi minunat mijlocitor şi ocrotitor al său. Acesta, cu inimă 
smerită zicea: „Când voi împărăţi eu, nu vor mai exista nevoiaşi şi săraci". Multe 
necazuri, suferinţe şi chiar moartea ai răbdat de la cei fară de Dumnezeu, sfinte mucenice, 
prin acestea în împărăţia Cerurilor intrând, iar acolo lăudându-L pe Dumnezeu cu bucurie 
ai cântat cântarea îngerească: Aliluia! 

Icosul 7: 

Un semn nou al bunăvoinţei lui Dumnezeu asupra Rusiei te-a arătat pe tine 
Domnul, ţareviciule Alexei, ca rod binecuvântat al rugăciunilor făcătorului de minuni 
Serafim din Sarov, slava şi nădejdea dreptcredincioşilor din întreaga Rusie. După voia 
Domnului, ca un miel fară prihană, sfârşit mucenicesc de la necredincioşi ai luat. Acum 
însă te bucuri, fiind moştenitor al împărăţiei cereşti, împodobit cu cununa biruinţei, alături 
de noii mucenici şi propovăduitori ortodocşi ruşi, iar noi îţi cântăm acestea: 

Bucură-te, că lui Alexie, omul lui Dumnezeu cel mult încercat, te-ai asemănat; 
Bucură-te, împreună moştenitor cu sfinţii copii de împăraţi; 
Bucură-te, fiu vrednic al evlavioşilor părinţi; 

Bucură-te, că cel mai tânăr oştean în armata tatălui tău ai fost înscris; 

Bucură-te, al smereniei şi al blândeţii chip; 

Bucură-te, că eşti podoabă pământului rus; 

Bucură-te, cel ce boala grea cu bărbăţie o ai răbdat; 

Bucură-te, că mulţumindu-I pentru toate, pe Dumnezeu L-ai lăudat; 

Bucură-te, cel ce ai fost ca o oaie dusă la înjunghiat; 

Bucură-te, jertfa curată adusă Domnului ca ardere de tot; 

Bucură-te, cel ce în curăţie copilărească toată viaţa ta te-ai arătat a fi; 

Bucură-te, cel ce în locul împărăţiei pământeşti pe cea cerească te-ai învrednicit a o primi; 

Bucuraţi-vă, sfinţilor ţari mucenici, care pentru Rusia înaintea lui Dumnezeu sunteţi 
rugători şi preaslăviţi făcători de minuni! 

Condacul 8: 

Străin lucru este oamenilor iubitori de Hristos să vadă cum, mergând pe calea 
suferinţelor şi săvârşind călătoria pământească, fiica ţarului, Olga, asemenea apostolilor, 
cu bărbăţie s-a dat pe sine la moarte pentru Hristos, Domnul Vieţii. Pentru aceasta cununa 
muceniciei ai primit, sfântă pătimitoare Olga, iar acum cu îngerii înaintea Tronului 

Domnului Hristos stai, cântând cântare de bucurie: Aliluia! 
Icosul 8: 

Toţi slujitorii cerului şi sfinţii pământului rus cu bucurie v-au primit, ţarilor 
mucenici, căci săvârşind încercata voastră viaţă pământească, în viaţa cea veşnică aţi 
intrat. Pentru aceasta, Biserica lui Hristos laudă dragostea voastră şi slujirea spre slava lui 
Dumnezeu şi a Preacuratei Sale Maici, mijlocitoarea lumii, prin rugăciuni sărbătorind 
pomenirea voastră şi cântări de laudă aducându-vă: 

Bucuraţi- vă, că prin binefaceri cu sfinţii înaintaşi ai voştri v-aţi asemănat; 

Bucuraţi- vă, că poporului vostru cu dreptate i-aţi slujit; 

Bucuraţi- vă, că pe văduve şi pe orfani i-aţi ocrotit şi hrănit; 

Bucuraţi- vă, cei ce pentru oameni milă şi împreună-pătimire aţi arătat; 

Bucuraţi- vă, cei ce prin cucernicia creştină v-aţi încununat; 

Bucuraţi- vă, cei ce cu supunere şi răbdare prin voia Domnului crucea o aţi purtat; 

Bucuraţi- vă, cei ce cu smerenie aţi răbdat prigoniri şi ocări; 

Bucuraţi- vă, că Domnul v-a întărit în jertfe şi pătimiri; 

Bucuraţi- vă, cei ce pentru credinţă şi iubire de neam mucenicia aţi primit; 

Bucuraţi- vă, că în necazuri şi pătimiri bărbăţie duhovnicească aţi avut; 

Bucuraţi- vă, cei ce ne-aţi încălzit cu căldura dragostei voastre; 

Bucuraţi- vă, că ne-aţi învăţat să ne purtăm unii altora poverile noastre; 

Bucuraţi-vă, sfinţilor ţari mucenici, care pentru Rusia înaintea lui Dumnezeu sunteţi 

rugători şi preaslăviţi făcători de minuni! 



Condacul 9: 

Toată făptura îngerească s-a uimit de răbdarea şi pătimirea ta, Sfântă 
pătimitoare Tatiana, binefăcătoare numindu-te şi ocrotitoarei tale, Sfintei Muceniţe 
Tatiana, asemănându-te, căci în rugăciuni ţi-ai dat sufletul în mâinile Domnului şi, în 
împărăţia Cerurilor intrând, cu îngerii şi cu toţi sfinţii cânţi: Aliluia! 

Icosul 9: 

Ritorii cei mult vorbitori nu vor putea lăuda slava voastră din ceruri, sfinţilor 
ţari mucenici, căci împlinindu-se cu bucurie cele prezise de Sfântul Serafim din Sarov, că 
„Domnul îl va proslăvi pe ţarul care îl va proslăvi pe el", aducem mulţumiri Domnului, 
cinstind pomenirea voastră şi din toată inima vă cântăm acestea: 

Bucurati-vă, cei ce întristările voastre Domnului I le-ati închinat; 

Bucuraţi- vă, cei ce porunca dragostei până la capăt aţi ascultat; 

Bucuraţi- vă, cei ce sfârşitul în suferinţă cu slavă vi l-aţi dat; 

Bucuraţi- vă, că din mâinile vrăjmaşilor, fără cârtire, moartea aţi luat; 

Bucuraţi- vă, că pe Hristos în inimile voastre L-aţi purtat; 

Bucuraţi- vă, cei ce moştenitori ai veşnicei împărăţii a lui Hristos vă numiţi; 

Bucuraţi- vă, cei ce minunat de Biserica Ortodoxă sunteţi proslăviţi; 

Bucuraţi- vă, cei ce în bucuria Domnului vostru aţi intrat; 

Bucuraţi- vă, căci cununi nepieritoare de la El aţi luat; 

Bucuraţi- vă, că la viaţa cea veşnică înainte de vreme aţi trecut prin moarte; 

Bucuraţi- vă, că în Biserica Domnului sunt preamărite suferinţele voastre; 

Bucuraţi- vă, că în Sfânta Biserică cu laudă pomenirea voastră se face; 

Bucuraţi-vă, sfinţilor ţari mucenici, care pentru Rusia înaintea lui Dumnezeu sunteţi 
rugători şi preaslăviţi făcători de minuni! 



Condacul 10: 

Dorind să-ţi salvezi sufletul, Sfântă Muceniţă Măria, ca un miel al Domnului 
te-ai pregătit pentru moarte şi ţi-ai curăţit sufletul prin căinţă caldă şi prin împărtăşirea cu 
Trupul şi Sângele Domnului, unindu-te cu Hristos, împăratul Slavei, cântându-I Celui ce 
le-a dăruit ţarilor, care au pătimit pentru credinţă, viaţa cea veşnică, cântarea de bucurie: 
Aliluia! 



Icosul 10: 

Ca un zid nesurpat şi ocrotitor v-a dat Domnul pe voi întregii Rusii, 
bineplăcuţilor ai lui Dumnezeu, sfinţilor ţari mucenici, ca să păziţi ţara voastră de toţi 
vrăjmaşii văzuţi şi nevăzuţi. Pentru aceasta, Tatălui Ceresc, din inimi, mulţumire Ii 
aducem, iar vouă, întâistătătorilor, cântare de laudă vă înălţăm, zicând: 

Bucuraţi- vă, cei dăruiţi de Dumnezeu pentru pământul Rusiei apărători; 

Bucuraţi- vă, cei ce prin mucenicia voastră tuturor colţurilor Rusiei sunteţi luminători; 

Bucuraţi-vă, că bisericilor închinate vouă le sunteţi neobosiţi apărători; 

Bucuraţi- vă, cei ce pentru ţară şi popor sunteţi minunaţi rugători; 

Bucuraţi-vă, cei ce în nevoi şi necazuri sunteţi grabnic ajutători; 

Bucuraţi-vă, cei ce bolilor trupeşti şi sufleteşti le sunteţi vindecători; 

Bucuraţi-vă, că familiilor creştine le sunteţi veghetori; 

Bucuraţi-vă, că celor prigoniţi pentru adevăr le sunteţi mângâietori; 

Bucuraţi-vă, cei ce înaintea Domnului pentru noi, păcătoşii, sunteţi mijlocitori; 

Bucuraţi-vă, cei ce pentru toţi creştinii în faţa Domnului sunteţi rugători; 

Bucuraţi-vă, că veşnica bucurie cerească aţi dobândit; 

Bucuraţi-vă, că în chip minunat după moartea voastră de multe ori v-aţi arătat; 

Bucuraţi-vă, sfinţilor ţari mucenici, care pentru Rusia înaintea lui Dumnezeu sunteţi 
rugători şi preaslăviţi făcători de minuni! 

Condacul 11: 



Sfântă Muceniţă Anastasia, ţie şi celor şapte creştini ucişi împreună cu tine 
cântări de laudă vă aduce pământul Rusiei, cinstind pătimirea voastră. Pentru aceasta şi 
noi, cei încercaţi în nevoi şi necazuri, la voi alergăm şi nădăjduind în mijlocirea voastră, 
cu o gură şi cu o inimă neîncetat Ii strigăm binefăcătorului Dumnezeu: Aliluia! 

Icosul 11: 

Candele dătătoare de lumină fiind, cu lumina dragostei de Hristos şi cu focul 
minunilor, pământul rusesc l-aţi luminat. Văzându-vă luminaţi în strălucirea slavei cereşti, 
vă cântăm şi vă proslăvim în cântări, zicând: 



Bucuraţi- 


■vă, 


candele care cu dragostea lui Dumnezeu ardeţi; 


Bucurati- 


■vă, 


cei ce sunteţi luminaţi de razele bunătăţii lui Dumnezeu; 


Bucuraţi- 


-vă, 


cei ce sunteţi luminaţi cu lumina cerească; 


Bucuraţi- 


-vă, 


cei ce de mirodeniile duhovniceşti aţi fost înmiresmaţi; 


Bucuraţi- 


-vă, 


că în prealuminatul sobor de sfinţi ai poporului rus ca nişte stele străluciţi; 


Bucurati- 


-vă, 


cei ce în Rusia lumina lui Hristos răspândiţi; 


Bucuraţi- 


-vă, 


apărători ai celor ce pe nedrept sunt prigoniţi şi asupriţi; 


Bucuraţi- 


-vă, 


cei ce rugăciunile poporului rus la Domnul le duceţi; 


Bucurati- 


-vă, 


cei ce de la Domnul ocrotirea ţării o cereţi; 


Bucuraţi- 


-vă, 


stâlpi de lumină care calea spre împărăţia Cerurilor ne-o arătaţi; 


Bucuraţi- 


-vă, 


cei ce cu lumina nepământească sufletele noastre le luminaţi; 

Bucuraţi- vă, că toate cererile noastre bune le împliniţi; 

Bucuraţi-vă, sfinţilor ţari mucenici, care pentru Rusia înaintea lui Dumnezeu sunteţi 
rugători şi preaslăviţi făcători de minuni! 



Condacul 12: 

Darul bun dat vouă de Dumnezeu văzând, ţari pătimitori, cereţi prin rugăciuni 
Domnului Iisus Hristos ajutorul şi pacea Rusiei; ajutaţi poporul pe care l-aţi iubit până la 
jertfa, ca să dobândească bucurie duhovnicească, linişte sufletească, bărbăţie şi tărie în 
încercări. în credinţă dreaptă şi sfântă, bună-cinstire şi curăţie păstrându-1, împreună cu 
noi să-I cânta ti Domnului cântare de biruinţă: Aliluia! 

Icosul 12: 

Cântând minunata voastră arătare înaintea Domnului, sfinţilor ţari mucenici: 
ţarule Nicolae, ţarină Alexandra, ţareviciule Alexei şi prinţeselor Olga, Tatiana, Măria şi 
Anastasia, II preamărim pe împăratul Ceresc cel minunat întru sfinţii Săi. Mulţumindu-vă 
pentru sfârşitul vostru mucenicesc, vă lăudăm ştiindu-vă mijlocitori în rugăciune nu 
numai pentru poporul rusesc, ci şi pentru toţi drept-măritorii creştini. Credem că vi s-a dat 
puterea de a vindeca pe cei bolnavi, de a apăra pe cei ocărâţi, şi ca în adevărata credinţă să 
întăriţi şi pe calea adevărului să îi îndreptaţi pe toţi cei ce cu dragoste vă cinstesc, zicând: 

Bucuraţi-vă, căci cu lumina întreit luminătoare sunteţi luminaţi; 

Bucuraţi-vă, cei ce cu împărăteasa cerului şi a pământului pentru lume vă rugaţi; 

Bucuraţi- vă, cei ce în toată vremea pe Creatorul şi Domnul vostru II vedeţi; 

Bucuraţi- vă, cei ce împreună cu puterile cereşti pe Domnul II preaslăviţi; 

Bucuraţi-vă, cei ce prin suferinţele voastre pe ruşi îi întăriţi; 

Bucuraţi- vă, apărătorii noştri şi mijlocitori neîncetaţi; 

Bucuraţi-vă, ai Domnului pătimitori şi ai diavolului biruitori; 

Bucuraţi-vă, ai celor drepţi de răutatea şi înşelăciunea întunericului izbăvitori; 

Bucuraţi- vă, candele luminoase care sufletele noastre cu evlavie le-ati luminat; 

Bucuraţi-vă, că tot pământul, în Duhul Sfânt, prin voi s-a bucurat; 

Bucuraţi-vă, flori neofilite şi bine-înmiresmate; 

Bucuraţi-vă, izvoare de minuni pururea nesecate; 

Bucuraţi-vă, sfinţilor ţari mucenici, care pentru Rusia înaintea lui Dumnezeu sunteţi 
rugători şi preaslăviţi făcători de minuni! 

Condacul 13: 

O, preaminunaţi sfinţi mucenici, ţarule Nicolae, ţarină Alexandra împreună cu 
copiii voştri, voi cei ce tuturor celor ce vi se roagă cu credinţă le sunteţi grabnic ajutători, 
primiţi aceste puţine rugăciuni ale noastre, pe care vi le aducem cu laudă. Ocrotiţi ţara, 
poporul rus, toate ţările şi oraşele creştine de foamete, de cutremur, de potop, de foc, de 
sabie, de năvălirea străinilor asupra noastră şi de toată întâmplarea cea rea. Rugaţi-L pe 
Dumnezeu să ne ierte păcatele cele cu voie şi cele fară de voie şi să ne izbăvească de 
moartea cea veşnică prin rugăciunile voastre, ca noi cu bucurie să îi cântăm lui 
Dumnezeu: Aliluia! 



Pagina 104 



(Condacul 13 se zice de trei ori. Apoi se zice Icosul întâi: Făcătorul 
îngerilor, împăratul şi Domnul tuturor făpturilor... şi Condacul întâi: Aleşilor şi de toată 
lumea lăudaţi ţari mucenici...) 



Rugăciune 

O, sfinte şi pătimitorule ţar Nicolae! Domnul te-a ales ca uns al Său prin mila 
şi dragostea Lui, pentru a-i judeca drept pe supuşii tăi şi să fii păzitor al Bisericilor 
Ortodoxe. Pentru aceasta ai slujit ca ţar şi ai ocrotit sufletele oamenilor cu frică de 
Dumnezeu, iar Domnul, încercându-te ca pe mult-pătimitorul Iov, a îngăduit asupra ta 
ponegrirea, chinurile amare, înşelarea şi trădarea celor de lângă tine, înstrăinarea celor 
apropiaţi şi ca în chinuri sufleteşti să părăseşti împărăţia pământească. Toate acestea 
pentru binele Rusiei le-ai răbdat, ca un fiu supus, ca un adevărat rob al lui Hristos, iar prin 
sfârşitul mucenicesc la împăratul Ceresc ai ajuns, unde te îndulceşti de slavă în faţa 
Tronului împăratului împăraţilor, împreună cu sfânta ta soţie, ţarina Alexandra şi cu copiii 
voştri Alexei, Olga, Tatiana, Măria şi Anastasia. 

Voi, cei ce aveţi trecere în faţa lui Hristos împăratul, rugaţi-L să ierte 
poporului păcatul lepădării de Dumnezeu şi în orice binefacere să ne întărească, pentru ca 
să ajungem la smerenie, blândeţe şi dragoste şi să ne învrednicim de împărăţia cea 
Cerească, unde împreună cu voi şi cu toţi sfinţii noi mucenici ruşi să slăvim pe Tatăl, pe 
Fiul şi pe Sfântul Duh, acum şi pururea şi-n vecii vecilor. Amin. 

Condac, glasul al 8-lea: 



Celor aleşi de împăratul împăraţilor şi Domnul Domnilor din neamul ţarilor 
ruşi, Cuvioşilor mucenici, chinuri sufleteşti şi moarte trupească pentru Hristos aţi primit, 
şi cu cununi cereşti aţi fost încununaţi. Vouă, ca unor ocrotitori milostivi ai noştri, cu 
dragoste mulţumindu-vă vă cântăm: Bucuraţi-vă, sfinţilor ţari mucenici, care pentru Rusia 
înaintea lui Dumnezeu sunteţi rugători şi preaslăviţi făcători de minuni! 



Alte resurse găsite pe internet: 



http://www.nicholasandalexandra.com/ 



http://www.alexanderpalace.org 



http://sfmtisiicoane.wordpress.com/tag/olga/ 



http://www.alexanderpalace.org/romalbum/index.html 

POZE 



Tarul Nicolae Romanov al doilea 

3 




Pagina 107 




Pagina 108 





Pagina 110 




Pagina 112 




Pagina 113 




Pagina 114 



Prinţesa Olga: 

Prinţesa Tatiana: 

Prinţesa Anastasia: 

Palatul împărătesc: 

lipLHlIiOAAI! 



u'P'ua hiUnx^K 

up ha Tatfaiu 

Sfântul Serafim de Sarov cu icoana Sfinţilor Romanovi. 

